hotchpotch/miracl-hf-unified huggingface dataset:
বাহাউদ্দিন ইবনে শাদ্দাদ
বাহাউদ্দিন ইউসুফ ইবনে রাফি ইবনে শাদ্দাদ (; সম্মানসূচক "বাহাউদ্দিন"" অর্থ "বিশ্বাসের দ্যুতি") (৭ মার্চ ১১৪৫ – ৮ নভেম্বর ১২৩৪) ছিলেন ১২শ শতাব্দীর একজন কুর্দি বংশোদ্ভূত মুসলিম আইনবিদ, ইতিহাসবিদ ও পণ্ডিত। সালাহউদ্দিনের জীবনী লেখার জন্য তিনি খ্যাত।
ইবনে শাদ্দাদ ৫৩৯ হিজরির ১০ রমজান (৭ মার্চ ১১৪৫ খ্রিষ্টাব্দ) বর্তমান ইরাকের মসুলে জন্মগ্রহণ করেন। মসুলে তিনি কুরআন, হাদিস ও ইসলামি আইনের উপর শিক্ষা অর্জন করেছেন। এরপর তিনি বাগদাদের নিজামিয়া মাদ্রাসায় গমন করে। শীঘ্রই এখানে তিনি "মুইদ" ("সহকারী অধ্যাপক") হন। ১১৭৩ সালের দিকে তিনি "মুদাররিস" ("অধ্যাপক") হিসেবে মসুল ফিরে আসেন। ১১৮৮ সালে হজ্জ থেকে ফিরে আসার পর সুলতান সালাহউদ্দিন তাকে তলব করেন। সালাহউদ্দিন ইতঃপূর্বে ইবনে শাদ্দাদের লেখা পড়েছিলেন এবং তার গুণের কদর করতেন। এরপর ইবনে শাদ্দাদ স্থায়ীভাবে সালাহউদ্দিনের অধীনে কাজে যোগ দেন। সালাহউদ্দিন তাকে "কাজি আল-আসকার" ("সেনাবাহিনীর বিচারক") হিসেবে নিয়োগ দেন। 
এর ফলে ইবনে শাদ্দাদ এক্রের অবরোধ ও আরসুফের যুদ্ধের প্রত্যক্ষদর্শী হওয়ার সুযোগ পান এবং তৃতীয় ক্রুসেডের একটি প্রাঞ্জল বিবরণ লিখে যেতে সক্ষম হন।
সুলতান সালাহউদ্দিন ও ইবনে শাদ্দাহ ঘনিষ্ঠ বন্ধু হয়ে উঠেছিলেন। সালাহউদ্দিন তাকে বেশ কয়েকটি উচ্চপর্যায়ের প্রশাসনিক ও বিচারিক দপ্তরে নিয়োগ দেন। 
সুলতান সালাহউদ্দিনের মৃত্যুর পূর্ব পর্যন্ত ইবনে শাদ্দাদ তার একজন ঘনিষ্ঠ বন্ধু ও অন্যতম প্রধান উপদেষ্টা ছিলেন।
সালাহউদ্দিনের মৃত্যুর পর ইবনে শাদ্দাদ আলেপ্পোর কাজি হিসেবে নিয়োগ পান। ৬৩২ হিজরির ১৪ সফর (৮ নভেম্বর ১২৩৪ খ্রিষ্টাব্দ) ৮৯ বছর বয়সে তিনি আলেপ্পোয় ইন্তেকাল করেন।
ইবনে শাদ্দাদ তার রচিত সালাহউদ্দিনের জীবনীর জন্য সুপরিচিত। এই গ্রন্থ তিনি ব্যক্তিগত পর্যবেক্ষণের উপর ভিত্তি করে লিখেছেন এবং মুসলিমরা কিভাবে সালাহউদ্দিনকে দেখত তা এতে ফুটে উঠেছে। বইয়ের আরবি শিরোনাম "আল-নাওয়াদির আল-সুলতানিয়া ওয়াল-মাহাসিন আল-ইউসুফিয়া"। এর অর্থ ইংরেজিতে "দ্য রেয়ার এন্ড এক্সিলেন্ট হিস্ট্রি অব সালাদিন" নামে বইটি প্রকাশিত হয়েছে।
ইবনে শাদ্দাদ ইসলামি আইনের প্রয়োগের উপর লেখালেখি করেছেন। এর মধ্যে কয়েকটি বইয়ের ইংরেজি শিরোনাম হল, "দ্য রিফুউজ অব জাজেস ফ্রম দ্য এম্বিগুইটি অব জাজমেন্ট", "দ্য প্রুফ অব জাজমেন্টস", "দ্য এপিটম", "দ্য ভারচুস অব দ্য জিহাদ"। ইবনে খালিকানের লেখা সমসাময়িক চরিতাভিধান "ওয়াফায়াত আল-আয়ান" থেকে ইবনে শাদ্দাদ সম্পর্কে অধিকাংশ তথ্য জানা যায়।
ইবনে শাদ্দাদ তার লেখা ঘটনাবলীর সমসাময়িক ব্যক্তিত্ব ছিলেন। এর ফলে তার লিখিত ইতিহাস খুবই মূল্যবান।
নারায়ণ ঘোষ মিতা
নারায়ণ ঘোষ মিতা ছিলেন একজন বাংলাদেশী চলচ্চিত্র পরিচালক। এছাড়াও তিনি প্রযোজনা করেছেন, চিত্রনাট্য লিখেছেন ও কয়েকটি চলচ্চিত্রে অভিনয় করেছেন। তিনি জাতীয় চলচ্চিত্র পুরস্কারের প্রথম আয়োজনে শ্রেষ্ঠ প্রযোজক ও পরিচালক বিভাগে পুরস্কার অর্জন করেন।
মিতা ষাটের দশকে চলচ্চিত্রাঙ্গনে প্রবেশ করে। ১৯৬৮ সালে পারিবারিক টানাপোড়নকে কেন্দ্র করে নির্মাণ করেন এতটুকু আশা চলচ্চিত্রটি। পরের বছর নির্মাণ করেন নীল আকাশের নীচে, যেখানে পারিবারিক বন্ধনকে প্রাধান্য দেওয়া হয়েছে। তার নির্মিত আলোর মিছিল (১৯৭৪) চলচ্চিত্রে মুক্তিযুদ্ধ পরবর্তী বিশৃঙ্খলা ও অনিয়ম তুলে ধরেন। ১৯৭৫ সাল থেকে জাতীয় চলচ্চিত্র পুরস্কার প্রদান শুরু হলে তিনি লাঠিয়াল চলচ্চিত্রের জন্য প্রথম শ্রেষ্ঠ প্রযোজক ও পরিচালক বিভাগে জাতীয় চলচ্চিত্র পুরস্কার অর্জন করেন। এছাড়া তার নির্মিত চলচ্চিত্রের মধ্যে অলংকার, হারানো সুর, সুখের সংসার উল্লেখযোগ্য।
নারায়ণ ঘোষ মিতা পরিচালিত উল্লেখযোগ্য চলচ্চিত্রসমূহ
জাতীয় চলচ্চিত্র পুরস্কার
টিয়া সরকার
টিয়া সরকার ( (জন্ম ১৬, মে, ১৯৮২) একজন বাঙালী বংশোদ্ভূত হলিউড অভিনেত্রী। টিয়া সরকার প্রধানত হলিউড চলচ্চিত্র "", "১৭ অ্যাগেইন" এবং ধারাবাহিক "" ইত্যাদিতে তার অভিনয়ের জন্য পরিচিত। তিনি আনোখী ম্যাগাজিনে তাদের ৭ম বার্ষিকী সংখ্যায় একটি পূর্ণ পাতয় "সেক্সি অ্যান্ড সাকসেসফুল ইন ২০১০" বৈশিষ্ট্যের অন্তর্ভুক্ত হন। টিয়া সরকার বাংলার পাশাপাশি স্পেনীয়, ফরাসী ও ইটালীয় ভাষায় কথা বলতে পারেন। টিয়া সরকার আসলে টেক্সাসের হলেও মূলত তার আদি শহর অস্টিন মনে করা হয়।
টিয়া সরকার টেক্সাসের ফোর্ট ওয়ার্থে ভারতীয় হিন্দু বাঙালীর ঘরে জন্মগ্রহণ করেন। তার মা-বাবা দুজনই কলেজ অধ্যপক, কিন্তু সরকার তার তিন-চার বছর বয়সেই কলা বিষয়ে প্রশিক্ষা শুরুকরেন। তিনি প্রথমে নৃত্য প্রশিক্ষা শুরু করলেও পরে সে বুঝতে পরে যে অভিনয়েই তার কর্মসংস্থান খোঁজা উচিৎ। টিয়া সরকার টেক্সাস বিশ্ববিদ্যালয় থেকে বাণিজ্য এবং থিয়েটার ও নৃত্য বিষয়ক দুটি ডিগ্রীলাভ করেন। সে তার কলেজের পড়াশোনা শেষ করে লস অ্যাঞ্জেলসে যান তার অভিনয়ের স্বপ্ন বাস্তবে পরিণত করতে।
টিয়া সরকার "হাউস এমডি", "হানা মন্টানা", "গ্রিক", "মুনলাইট", "নাম্বারস", "প্রিভিলেড", ""-এর মত ধারাবাহিকেঅভিনয় করেন এবং ২০০৮ সালে "দ্যা সুইট লাইফ অন ডেক" নামক ধারাবাহীকেও অভিনয় করেন। তাছাড়া এই বছরগুলিতে সে কয়েকটি অ্যানিমেশন চরিত্রেও তার কণ্ঠদান করেন। নিউ লাইন পিক্চার্স তাকে "১৭ এগেইন" চলচ্চিত্রে "সামান্থা" চরিত্রে অভিনয়ের জন্যে নির্বাচন করে যেখানে জ্যাক এফ্রোন প্রধান ভূমিকায় ছিলেন।
অন-ক্যামেরা কাজ ছাড়াও টিয়া বিশেষভাবে কণ্ঠ-কর্মও পছন্দ করেন বিশেষত আ্যনিমেশন চরিত্রেরর জন্যে। এখন পর্যন্ত সে, "ওয়াকিং উইথ ডাইনোসর" নামক অ্যানিমেশনে দুটি আলাদ চরিত্রে কণ্ঠ দিয়েছে; এবং ডিজনি/লুকাসফিল্মের টেলিভিশন সিরিজ, "স্টার ওয়ার রিবেল", যা ২০১৪তে ডিজনি এক্সডির শুরু হয়েছিল। সরকার তার কণ্ঠ সাবিন ওয়ারে চরিত্রে দিয়েছে যে একজন মান্ডালোরীয় এবং গ্রাফ্ফিটি বিশেষজ্ঞ।
২৪ মার্চ ২০১৪ তারিখে ঘোষণা কর হয় যে টিয়া "হাও আউ মেট ইওর ড্যাড"-এ সে প্রধান চরিত্রে থাকবে।
অভিনয় সহ, প্রাণী ও পরিবেশের জন্যে টিয়া সরকার গভীর ভাবে ভাবেন। এছাড়াও সে বিভিন্ন সংস্থা যেগুলি বন্যপ্রাণী ও তাদের নিয়ে কাজ করে সেই সব সংস্থায় তিনি তার সাধ্যমত দান করেন। টিয়া বর্তমানে লস অ্যাঞ্জজেলসে বাস করেন।
ইনডোমেথাসিন
ইনডোমেথাসিন বা ইনডোমেটাসিন () একটি নন-স্টেরয়ডাল অ্যান্টি-ইনফ্ল্যামাটোরি ড্রাগ(NSAID) যা জ্বর ও ব্যথানাশক হিসেবে ব্যবহৃত হয়। এটি প্রোস্টাগ্লান্ডিন সংশ্লেষণ কমিয়ে দেয়ার মাধ্যমে কাজ সম্পাদন করে।
এটি সারাবিশ্বে বিভিন্ন নামে পাওয়া যায়।
নিম্নলিখিত রোগে ইনডোমেথাসিন ব্যবহার করা হয়:
বাহমানি সালতানাত
বাহমানি সালতানাত ("বাহমানি সাম্রাজ্য" নামেও পরিচিত) ছিল দক্ষিণ ভারতের একটি মুসলিম রাজ্য এবং মধ্যযুগে ভারতের অন্যতম বৃহৎ রাজ্য।
বাহমানি সালতানাত দক্ষিণ ভারতের প্রথম স্বাধীন মুসলিম রাজ্য ছিল। তুর্কি বংশোদ্ভূত সেনাপতি আলাউদ্দিন বাহমান শাহ দিল্লির সুলতান মুহাম্মদ বিন তুগলকের বিরুদ্ধে বিদ্রোহ করে বাহমানি সাম্রাজ্য প্রতিষ্ঠা করেন। ১৩৪৭ থেকে ১৪২৫ সাল পর্যন্ত আহসানাবাদ (গুলবারগা) ছিল বাহমানি রাজধানী। এরপর মুহাম্মাদাবাদে (বিদার) রাজধানী স্থানান্তরিত করা হয়। দক্ষিণাত্যের নিয়ন্ত্রণকে কেন্দ্র করে বাহমানিদের সাথে বিজয়নগর সাম্রাজ্যের প্রতিদ্বন্দ্বীতা চলতে থাকে। মাহমুদ গাওয়ানের মন্ত্রীত্বকালীন সময় সালতানাতের ক্ষমতা সর্বো‌চ্চ শিখরে পৌছায়। বিজয়নগরের সম্রাট কৃষ্ণদেবরায় বাহমানি সালতানাতের টিকে থাকা শেষ পর্যায়কে পরাজিত করার পর বাহমানি সালতানাত ভেঙে যায়। ১৫১৮ সালের পর সালতানাত ভেঙে পাঁচটি রাজ্যের উদ্ভব হয়: আহমেদনগর সালতানাত, গোলকুন্ডা সালতানাত, বিদার সালতানাত, বেরার সালতানাত, বিজাপুর সালতানাত। এদেরকে সম্মিলিতভাবে দক্ষিণাত্য সালতানাত বলা হয়।
২০০৬ শীতকালীন প্যারালিম্পিক
২০০৬ শীতকালীন প্যারালিম্পিক (অফিসিয়ালিভাবে নবম শীতকালীন প্যারালিম্পিক নামে পরিচিত) হল আন্তর্জাতিক বহু-ক্রীড়া প্রতিযোগিতা শীতকালীন প্যারালিম্পিক গেমসের ৯ম আয়োজন ১০ - ১৯ মার্চ ২০০৬ সালে ইতালির তুরিনে অনুষ্ঠিত হয়। এটি স্বাগতিক ইতালিতে অনুষ্ঠিত প্রথম শীতকালীন প্যারালিম্পিক গেমস। প্যারালিম্পিক কমিটির লোগো পরিবর্তন করার পর নতুন প্যারালিম্পিক লোগো নিয়ে এটি ছিল প্রথম প্যারালিম্পিক গেমস।
২০০৬ শীতকালীন প্যারালিম্পিকে ৫ টি ক্রীড়ার ৫৮ বিষয়ে প্রতিযোগিতা হয়। নতুন ক্রীড়া হিসাবে হুইলচেয়ার কার্লিং অন্তর্ভুক্ত করা হয়।
২০০৬ শীতকালীন প্যারালিম্পিকে ৩৯ টি জাতীয় প্যারালিম্পিক কমিটি তাদের প্রতিনিধি পাঠায়। যা ২০০২ গেমসের চেয়ে ৩ টি বেশি। ২০০২ প্যারালিম্পিকে ৩৬ টি জাতীয় প্যারালিম্পিক কমিটি অংশগ্রহণ করেছিল।
৩৯ টি এনপিসির মধ্যে একমাত্র গ্রিক ক্রীড়াবিদগণ কোন ক্রীড়ায় অংশ নিতে পারেনি। যদিও গ্রিক ক্রীড়াবিদের জন্য সিডিউল নির্ধারিত ছিল। আন্তর্জাতিক প্যারালিম্পিক কমিটির তালিকায় গ্রীকের নাম নথিভূক্ত ছিল না। বাকি ৩৮ টি এনপিসির প্রতিযোগীরা প্রতিযোগিতায় অংশগ্রহণ করে।
২০০৬ গেমসে ৪৮৬ জন ক্রীড়াবিদ অংশগ্রহণ করে, যার মধ্যে ৩৮৫ জন পুরুষ এবং ১০১ জন নারী ক্রীড়াবিদ ছিল।
এস্তোনিয়া ও নেদারল্যান্ড পূর্ববর্তী ২০০২ শীতকালীন প্যারালিম্পিকে অংশ নিলেও ২০০৬ শীতকালীন গেমসে কোন ক্রীড়াবিদ পাঠায়নি। মেক্সিকো একমাত্র দেশ যে শীতকালীন প্যারালিম্পিকে একজন ক্রীড়াবিদ প্রেরণ করে কিন্তু একইসাথে অনুষ্ঠিত ২০০৬ শীতকালীন অলিম্পিকে কোন ক্রীড়াবিদ পাঠায়নি।
স্বর্ণ পদক অর্জনকারী ১০ টি জাতীয় প্যারালিম্পিক কমিটি হল :
১ টেরামিটার
টেরামিটার (; এসআই প্রতীক: Tm) হল দূরত্ব তুলনা করার জন্য একটি দৈর্ঘ্য, যা ১০ মিটার (১ Tm বা ১ বিলিয়ন কিমি বা ৬.৭ জ্যোতির্বিদ্যা-একক) থেকে শুরু হয়।
রাইসিং পুনে সুপারজায়ান্টস
রাইজিং পুণে সুপারজায়ন্টস হল একটা ক্রিকেটের দল যারা ইন্ডিয়ান প্রিমিয়ার লীগে পুণে শহরকে তুলে ধরে।
Players with international caps are listed in bold.
দ্য রিমার্কেবলস
দ্য রিমার্কেবলস (ইংরেজিতে: The Remarkables) নিউ জিল্যান্ডের দক্ষিণ আইল্যান্ড অঞ্চলের ওতাগোতে অবস্থিত একটি পর্বতশ্রেণী। লেক ওয়াকাটিপুর তীরবর্তী অঞ্চলে এই পর্বতশ্রেণীর অবস্থান। এই পর্বতশ্রেণী ধীরে ধীরে উচু হতে হতে একপর্যায়ে খুব তীক্ষ্নভাবে উপরে উঠে গেছে। লেকের পেছনে এই পর্বতশ্রেণী খুব সুন্দর পরিবেশের সৃষ্টি করেছে। কুইন্সটাউন থেকে এই পর্বতশ্রেণী দেখা যায়।
দ্য রিমার্কেবলস পর্বতশ্রেণীর উচ্চতম স্থান ডাবল কোন (২৩১৯ মিটার)। পর্বতশ্রেণীর দক্ষিণপূর্বে রয়েছে হেক্টর মাউন্টেইন এবং মাউন্ট টুহাকারোরিয়া (২৩০৭ মিটার)।
পর্বতশ্রেণীর নিকটে বেশ কয়েকটি ছোট লেক রয়েছে। লেক আল্টা রিমার্কেবলস স্কিফিল্ডের পাশেই, যেখানে বছরের বিভিন্ন সময় স্কি খেলা অনুষ্ঠিত হয়ে থাকে।
আলেকজান্ডার গ্রেভি ১৮৫৭-৫৮ সালে এই পর্বতশ্রেণীর নামকরণ করেন। এই পর্বতশ্রেণী পৃথিবীর দুইটি পর্বতশ্রেণীর একটি যা উত্তর থেকে দক্ষিণে বিস্তৃত হয়েছে। এছাড়া এই নামকরণের আরেকটি ব্যাখ্যা কুইন্সটাউনের অধিবাসীরা দিয়ে থাকে, শহরের প্রথম আগতরা সূর্যদয়ের সময় এই পর্বতশ্রেণী দেখে সৌন্দর্যে অভিভূত হয়ে উক্ত নামকরণ করে।
শীতকালে দ্য রিমার্কেবলস স্কিফিল্ডে স্কিসহ বিভিন্ন শীতকালীন খেলাধুলা হয়ে থাকে। এই স্কিফিল্ডের আকার প্রায় ৫৪০ একর। এখানে বার্ষিক গড় তুষারপাতের পরিমাণ ৩.৬৭ মিটার।
১ পেটামিটার
পেটামিটার (; এসআই প্রতীক: Pm) হল দূরত্ব তুলনা করার জন্য একটি দৈর্ঘ্য, যা ১০ মিটার (১ Pm বা ১,০০০,০০০ মিলিয়ন কিমি বা ৬৬৮৫ জ্যোতির্বিদ্যা-একক (AU) বা ০.১১ আলোক বর্ষ) থেকে শুরু হয়।
১ Pm থেকে কম দূরত্ব
১০ Pm থেকে বেশি দূরত্ব
সখিপুর
সখিপুর হচ্ছে একটি ছোট শহর যেটি বাংলাদেশের টাঙ্গাইল জেলার সখিপুর উপজেলার অন্তর্গত। এটি টাঙ্গাইল শহরের ৩৬ কিলোমিটার পূর্বে এবং বাংলাদেশের রাজধানী ঢাকা শহর থেকে ৭৭ কিলোমিটার উত্তরে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, সখিপুর শহরের মোট জনসংখ্যা ৩০,০২৮ জন। এই শহরে মোট ঘরসংখ্যা ৭৪৭৩ টি।
সখিপুর শহরের গড় স্বাক্ষরতার হার শতকরা ৫৭.৬ ভাগ (পুরুষ ৫৯.৮%, মহিলা-৫৫.৫%)।
কালিহাতী
কালিহাতী হচ্ছে একটি ছোট শহর যেটি বাংলাদেশের টাঙ্গাইল জেলার কালিহাতি উপজেলার অন্তর্গত। এটি টাঙ্গাইল শহরের ২২ কিলোমিটার উত্তরপূর্বে এবং রাজধানী ঢাকার ১০২ কিলোমিটার উত্তরপশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, কালিহাতী শহরের মোট জনসংখ্যা ৩৭,০৩৮ জন। এই শহরে মোট ঘরসংখ্যা ৮৭৩১ টি।
কালিহাতী শহরের গড় স্বাক্ষরতার হার শতকরা ৫৩.৪ ভাগ (পুরুষ ৫৮.৪%, মহিলা-৪৮.৩%)।
টেরাকোটা আর্মি
টেরাকোটা আর্মি () প্রথম চীন সম্রাট কিন শি হুয়াং এর সমাধীমন্দিরে প্রতিষ্ঠিত পোড়ামাটির তৈরী সৈন্যবাহিনী ও ঘোড়ার মূর্তী।
২১০ থেকে ২০৯ খ্রীঃপূঃ অব্দে নির্মিত এটি একটি সমাধীস্থম্ভ শিল্প। সম্রাটের মৃত্যুর পর তার সমাধীক্ষেত্রে এই মূর্তিগুলো নির্মাণ করা হয়। তৎকালিন বিশ্বাস মতে এই সৈন্যবাহিনী সম্রাট কিন এর মৃত্যুর পরবর্তী জীবনে তার নিরাপত্তা বিধান করবে। ১৯৭৪ সালে Shaanxi প্রদেশের Lintong জেলার কৃষকরা মূর্তীগুলো আবিষ্কার করে। সামরিক পদমর্যাদা অনুযায়ী মূর্তীগু‌লোর মা‌ঝে আকারের ভিন্নতা আছে। যেমন, সবচেয়ে লম্বা মূর্তীটি একজন সেনাপতির। টেরাকোটা আর্মিতে যোদ্ধা ছাড়াও রথ ও ঘোড়ার মূর্তী আছে।
টেরাকোটা আর্মি আবিষ্কৃত হয় ২৯ মার্চ ১৯৭৪। প্রদেশের Xi'an তে সম্রাট কিন শি এর সমাধিস্থল থেকে আনুমানিক এক মাইল (১.৯ কি.মি) দূরে একদল স্থানীয় কৃষক পাতকুয়া খননের সময় এটি প্রথম দেখতে পায়। স্থানটি ভূগর্ভস্থ জলাধার ও প্রস্রবনের সাথে মিলেমিশে ছিল। কয়েক শতাব্দী ধরে মাঝেমধ্যে এই স্থানে পোড়ামাটির খন্ডিত অংশ, ইট ও অন্যান্য ভবন নির্মাণ সামগ্রী পাওয়া যেত। টেরাকোটা আর্মি ছিল একসাথে দলবদ্ধভাবে প্রাপ্ত প্রাচীন চৈনিক মৃৎশিল্পের সবচেয়ে বৃহৎ নিদর্শন।
রূপক জিন
রূপক জিন একজন ভারতীয় বংশোদ্ভূত হলিউড অভিনেতা। তিনি ২৪ জানুয়ারি ১৯৮৩ সালে ক্যালিফোর্নিয়ার সান ফ্রান্সিস্কোতে একটি ভারতীয় হিন্দু পরিবারে জন্মগ্রহণ করেন।
রয়াল পেইন চলচ্চিত্রে তাঁর "রাজ" ভূমিকায় অভিনয়ের জন্যে তিনি বেশী পরিচিত।
বেকড়া ইউনিয়ন
বেকড়া ইউনিয়ন বাংলাদেশের টাঙ্গাইল জেলার একটি প্রশাসনিক একক।
এটি টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ২৭ কিলোমিটার দক্ষিণে অবস্থিত। এর উত্তরে গয়হাটা; দক্ষিনে ধুবরিয়া; পূর্বে নাগরপুর, পশ্চিমে সলিমাবাদ।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বেকড়া ইউনিয়নের মোট জনসংখ্যা ১০,৮১১ জন। এই ইউনিয়নে মোট ঘরসংখ্যা ২৪৮৭ টি।
বেকড়া ইউনিয়নের গড় স্বাক্ষরতার হার শতকরা ৪৫.৮ ভাগ (পুরুষ-৪৮.৩%, মহিলা-৪৩.৭%)।
১ এক্সামিটার
এক্সামিটার (; এসআই প্রতীক: Em) হল দূরত্ব তুলনা করার জন্য একটি দৈর্ঘ্য, যা ১০ মিটার (১ Em বা ১০৫.৭ আলোক বর্ষ) থেকে শুরু হয়।
১ Em থেকে কম দূরত্ব
১০ Em থেকে বেশি দূরত্ব
২০০২ শীতকালীন প্যারালিম্পিক
২০০২ শীতকালীন প্যারালিম্পিক (অফিসিয়ালিভাবে অষ্টম প্যারালিম্পিক শীতকালীন গেমস) হল প্যারালিম্পিক গেমসের শীতকালীন সংস্করণের ৮ম আয়োজন, যা ২০০২ সালের ৭ - ১৬ মার্চ যুক্তরাষ্ট্রের ইউটাহ রাজ্যের রাজধানী সল্ট লেক সিটিতে অনুষ্ঠিত হয়। এটি আমেরিকা মহাদেশে আয়োজিত প্রথম শীতকালীন প্যারালিম্পিক গেমস এবং প্যারালিম্পিকের পুরনো প্রতীক নিয়ে অনুষ্ঠিত শেষ শীতকালীন প্যারালিম্পিক। ২০০২ শীতকালীন গেমসে নরওয়ের রেগনহিল্ড মাইক্লেবাস্ট স্কিং ও বায়াথলনে পাঁচটি স্বর্ণ পদক জয়লাভ করে প্যারালিম্পিকের সবচেয়ে সফল ক্রীড়াবিদ হয়ে উঠেন, তিনি ২০০২ গেমস পর্যন্ত শীতকালীন প্যারালিম্পিকে ১৭ টি স্বর্ণ সহ ২২ টি জিতেছেন।
২০০২ শীতকালীন গেমসে চারটি ক্রীড়া ৫টি বিভাগে প্রতিযোগিতা অনুষ্ঠিত হয়।২০০২ শীতকালীন প্যারালিম্পিকে ৩৬ টি দেশ অংশগ্রহণ করে। অ্যান্ডোরা, চিলি, চীন, ক্রোয়েশিয়া, গ্রীক ও হাঙ্গেরি শীতকালীন প্যারালিম্পিক গেমসে প্রথমবারের মত অংশগ্রহণ করে।
স্বর্ণ পদক অর্জনকারী শীর্ষ ১০ টি জাতীয় প্যারালিম্পিক কমিটি হল :
১৯৯৮ শীতকালীন প্যারালিম্পিক
১৯৯৮ শীতকালীন প্যারালিম্পিক (অফিসিয়ালিভাবে সপ্তম প্যারালিম্পিক শীতকালীন গেমস) হল আন্তর্জাতিক বহু-ক্রীড়া প্রতিযোগিতা শীতকালীন প্যারালিম্পিক গেমসের ৭ম আয়োজন, যা ৫ - ১৪ মার্চ ১৯৯৮ সালে জাপানের নাগানোতে অনুষ্ঠিত হয়। এটি ছিল ইউরোপের বাইরে অনুষ্ঠিত প্রথম শীতকালীন প্যারালিম্পিক গেমস। এ আসরে ৫৭১ জন ক্রীড়াবিদ অংশগ্রহণ করে, যা শীতকালীন প্যারালিম্পিক গেমসের ইতিহাসে সর্বাধিক।
১৯৯৮ শীতকালীন প্যারালিম্পিকে ৫ টি ক্রীড়া ৩৪ বিষয়ে প্রতিযোগিতা অনুষ্ঠিত হয়।
স্বর্ণ পদক অর্জনকারী শীর্ষ ১০ টি জাতীয় প্যারালিম্পিক কমিটি হল :
সুদীপ্তা চক্রবর্তী
সুদীপ্তা চক্রবর্তী একজন বাঙালী অভিনেত্রী; তিনি সাধারণত টলিউড এবং বিভিন্ন মঞ্চে অভিনয় করেন। ঋতুপর্ণ ঘোষ পরিচালিত বাড়িওয়ালি বোয়ে মালতী চরিত্রে সহ-নায়িকা হিসেবে অভিনয়ের জন্য তিনি রাষ্ট্রীয় চলচ্চিত্র পুরস্কার লাভকরেন।
সুদীপ্তা চক্রবর্তী "আলিপুর বহু-উদ্দেশীয় সরকারী বালিকা বিদ্যালয়" থেকে মধ্যশিক্ষা সম্পূর্ণ করেন। এবং ইন্দিরা গান্ধী রাষ্ট্রীয় মুক্ত বিশ্ববিদ্যালয় থেকে ইংরেজি বিষয়ে স্নাতক হন।
তার বোন বিদিপ্তা চক্রবর্তীও একজন অভিনেত্রী
১৯৯৪ শীতকালীন প্যারালিম্পিক
১৯৯৪ শীতকালীন প্যারালিম্পিক (অফিসিয়ালিভাবে ষষ্ঠ শীতকালীন প্যারালিম্পিক নামে পরিচিত) হল আন্তর্জাতিক বহু-ক্রীড়া প্রতিযোগিতা শীতকালীন প্যারালিম্পিক গেমসের ৬ষ্ঠ আয়োজন ১০ - ১৯ মার্চ ১৯৯৪ সালে নরওয়ের লিলেহামারে অনুষ্ঠিত হয়। আন্তর্জাতিক অলিম্পিক কমিটি (আইওসি) এবং আন্তর্জাতিক প্যারালিম্পিক কমিটি (আইপিসি) এর মধ্যে সম্পাদিত সহযোগিতা চুক্তি অনুযায়ী এটাই ছিল প্রথম শীতকালীন প্যারালিম্পিক গেমস, যা শীতকালীন অলিম্পিক গেমসের সাথে একই শহরে অনুষ্ঠিত হয়।
১৯৯৪ শীতকালীন প্যারালিম্পিক ছিল আন্তর্জাতিক প্যারালিম্পিক কমিটি কর্তৃক আয়োজিত প্রথম শীতকালীন প্যারালিম্পিক গেমস। এর পূর্বের শীতকালীন গেমসসমূহ আইপিসি এর আয়োজন ছিল না।
১৯৯৪ শীতকালীন প্যারালিম্পিকে ৪ টি ক্রীড়ার ৫ বিভাগে প্রতিযোগিতা অনুষ্ঠিত। আইস স্লেজ হকি শীতকালীন প্যারালিম্পিক গেমসে প্রথমবারের মত অন্তর্ভুক্ত করা হয়।স্বর্ণ পদক অর্জনকারী শীর্ষ ১০ টি জাতীয় প্যারালিম্পিক কমিটি হল :
নেলসন ওধিয়াম্বো
নেলসন ওধিয়াম্বো (জন্ম: ২১ মার্চ ১৯৮৯) একজন কেনীয় ক্রিকেটার। তিনি ২০১৪ ক্রিকেট বিশ্বকাপ বাছাইপর্ব টুর্নামেন্টে কেনিয়ার পক্ষে খেলেন।
দপ্তিয়র ইউনিয়ন
দপ্তিয়র ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৩৬ কিলোমিটার দক্ষিণে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, দপ্তিয়র ইউনিয়নের মোট জনসংখ্যা ২৬,৩৩৬ জন। এই ইউনিয়নে মোট ঘরসংখ্যা ৫৬৭৭ টি।
দপ্তিয়র ইউনিয়নের গড় স্বাক্ষরতার হার শতকরা ৩৫.৬ ভাগ (পুরুষ-৪১.৪%, মহিলা-৩০.১%)।
ইদ্রিস ইবনে আবদুল্লাহ
ইদ্রিস ইবনে আবদুল্লাহ () ছিলেন ইদ্রিসি রাজবংশের প্রতিষ্ঠাতা এবং প্রথম শাসক। তিনি ৭৮৮ থেকে ৭৯১ সাল পর্যন্ত শাসন করেছেন। তার প্রতিষ্ঠিত রাজবংশ মরক্কোতে ইসলামের বিস্তারে ভূমিকা রেখেছে। বংশগত দিক থেকে তিনি রাসুল মুহাম্মাদ (সা) এর প্র-প্র-প্র-দৌহিত্র এবং হাসান ইবনে আলীর প্র-পৌত্র।
ইদ্রিস ইবনে আবদুল্লাহ ছিলেন রাসুল মুহাম্মাদ (সা) এর দৌহিত্র হাসান ইবনে আলীর প্র-পৌত্র। ইদ্রিসের ভাই মুহাম্মদ ও ইবরাহিম বিদ্রোহকালে আব্বাসীয়দের হাতে নিহত হন। ৭৮৬ সালে ফাখের যুদ্ধে পরাজয়ের পর ইদ্রিস পালিয়ে যেতে সক্ষম হন এবং মাগরেবে (বর্তমান মরক্কো) আশ্রয় নেন। এখানে তিনি ইদ্রিসি রাজবংশের প্রতিষ্ঠা করেন।
৭৮৯ সালে তিনি ওয়ালিলায় আসেন। এখানে জারহুন পাহাড়ের নিকটে মাওলাই ইদ্রিস শহর প্রতিষ্ঠা করেন। এই শহরটি স্থানীয় বার্বা‌রদের আবাসস্থলের পাশে ছিল। এছাড়া তিনি ফেজ শহরও প্রতিষ্ঠা করেছিলেন। ইদ্রিস আওরাবা নেতা ইসহাক বিন মুহাম্মদের কন্যা কানজাকে বিয়ে করেন। ইদ্রিসি রাজবংশের প্রতিষ্ঠার মাধ্যমে আন্দালুসের পর আব্বাসীয় খিলাফত থেকে স্বাধীন দ্বিতীয় মুসলিম রাষ্ট্রের জন্ম হয়।
ইদ্রিস উত্তর মরক্কোর অনেক অঞ্চল জয় করেছিলেন। ৭৮৯ সালে তিনি তিলামসান অধিকার করেন। ৭৯১ সালে তিনি আব্বাসীয় গুপ্তচরের হাতে বিষপ্রয়োগে নিহত হন। তাকে মাওলাই ইদ্রিসে দাফন করা হয়।
ইরফান করিম (ক্রিকেটার)
ইরফান আলী করিম (জন্ম: ২৫ সেপ্টেম্বর ১৯৯২) একজন কেনীয় ক্রিকেটার। তিনি ২০১৪ ক্রিকেট বিশ্বকাপ বাছাইপর্ব টুর্নামেন্টে কেনিয়ার পক্ষে খেলেন।
শেম এগোচি
শেম ওবাদো এগোচি (জন্ম; জুন ৬, ১৯৮৯), পুরো নাম শেম এগোচি, একজন কেনীয় ক্রিকেটার। তার ভাই তিনি অন্য কেনীয় ক্রিকেটার, লামেক ওনিয়াঙ্গো, জেমস এগোচি and নেহেমিয়া ওধিয়াম্বো।
ওধিয়াম্বো অপর দুই ভাই নেহেমিয়া ওধিয়াম্বো এবং জেমস এগোচির সঙ্গে কেনিয়ার হয়ে ক্রিকেট বিশ্বকাপ খেলেন, যেটি অনুষ্ঠিত হয়েছিল যৌথভাবে বাংলাদেশ, ভারত এবং শ্রীলঙ্কাতে ১৯ ফেব্রুয়ারি থেকে ২ এপ্রিল ২০১১ সালে।
পাকুটিয়া ইউনিয়ন
পাকুটিয়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৪০ কিলোমিটার দক্ষিণ-পূর্বে এবং রাজধানী ঢাকা শহরের ৬৪ কিলোমিটার উত্তর-পশ্চিমে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, পাকুটিয়া ইউনিয়নের মোট জনসংখ্যা ১৮,১৮৪ জন। এই ইউনিয়নে মোট ঘরসংখ্যা ৪২৯০ টি।
পাকুটিয়া ইউনিয়নের গড় স্বাক্ষরতার হার শতকরা ৪৯.১ ভাগ (পুরুষ-৫৪.৫%, মহিলা-৪৪.৫%)।
প্যারালিম্পিকে সিয়েরা লিওন
সিয়েরা লিওনের প্যারালিম্পিকে অভিষেক হয় আট্লান্টায় অনুষ্ঠিত ১৯৯৬ গ্রীষ্মকালীন প্যারালিম্পিকে অংশগ্রহণের মাধ্যমে, যাতে কেলি মারাহ নামে একজন মাত্র ক্রীড়াবিদ অংশগ্রহণ করেছিল, যিনি ৬ টি ইভেন্টে নাম নিবন্ধন করলেও মাত্র একটি ইভেন্টে অংশ নেয়। কিন্তু কোন পদক জিততে পারেনি। ২০১২ গ্রীষ্মকালীন প্যারালিম্পিকে সিয়েরা লিওনের প্রতিনিধিত্ব করেন মোহাম্মদ কামারা। তিনি পুরুষদের ট্রাক অ্যান্ড রোড ১০০ ও ২০০ মিটার ইভেন্টে অংশগ্রহণ করেন। তবে কোন পদক পাননি।
সিয়েরা লিওন কখনো শীতকালীন প্যারালিম্পিকে অংশগ্রহণ করেনি।
মোকনা ইউনিয়ন
মোকনা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার নাগরপুর উপজেলার অন্তর্গত। এটি টাঙ্গাইল শহরের ৩৬ কিলোমিটার দক্ষিণে-পূর্বে  এবং নাগরপুর ইউনিয়নের ১২ কিলোমিটার পূর্বে অবস্থিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মোকনা ইউনিয়নের মোট জনসংখ্যা ২২,০৪০ জন। এই ইউনিয়নে মোট ঘরসংখ্যা ৫২৪৬ টি।
ভাদ্রা ইউনিয়নের গড় স্বাক্ষরতার হার শতকরা ৪২.৪ ভাগ (পুরুষ-৪৬%, মহিলা-৩৯.৩%)।
গুজরাট লায়ন্স
আইপিএল এর একটি দল । রাজকোট এদের হোম গ্রাউন্ড ।
বিশেষ অবদানগুলি হাইলাইট করা হলো
অ্যাশলে নার্স
অ্যাশলে রেনাল্ডো নার্স (; জন্ম: ২২ ডিসেম্বর, ১৯৮৮) বার্বাডোসে জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ঘরোয়া লিস্ট এ ও টুয়েন্টি২০ ক্রিকেটে বার্বাডোসের প্রতিনিধিত্ব করছেন তিনি। দলে তিনি মূলতঃ ডানহাতি অফ ব্রেক বোলিং করে থাকেন। পাশাপাশি ডানহাতি ব্যাটসম্যান হিসেবেও দলে ভূমিকা রাখছেন অ্যাশলে নার্স।
২১ এপ্রিল, ২০১১ তারিখে সফরকারী পাকিস্তানের বিপক্ষে টুয়েন্টি২০ আন্তর্জাতিকে অংশগ্রহণের মাধ্যমে অভিষেক ঘটে। খেলায় তিনি নির্ধারিত ৪ ওভারে ৩৩ রান দিলেও কোন উইকেট লাভে ব্যর্থ হন। এরপর নিজস্ব দ্বিতীয় খেলায় সফরকারী ভারতের বিপক্ষে বেশ ভাল বল করেন ৪-০-২৩-০।
মিতব্যয়ী বোলার নার্স বার্বাডোসের পক্ষে টুয়েন্টি২০ ক্রিকেট খেলছেন। এ পর্যন্ত দুইটি লিস্ট এ খেলায় অংশ নিলেও এখন তার প্রথম-শ্রেণীর ক্রিকেটে অভিষেক ঘটেনি।
অলিম্পিকে সিয়েরা লিওন
সিয়েরা লিওন ১৯৬৮ সাল থেকে সকল গ্রীষ্মকালীন অলিম্পিক গেমসে ( শুধু ১৯৭২ ও ১৯৭৬ বাদে ) তাদের প্রতিনিধি পাঠায়। কিন্ত এ পর্যন্ত কোন গেমসেই পদক অর্জন করতে পারেনি। শীতকালীন অলিম্পিক গেমসে সিয়েরা লিওন কখনোই অংশগ্রহণ করেনি। দেশে গৃহযুদ্ধ ও দুর্বল অর্থনীতি অনেকাংশেই এর জন্য দায়ী, যার ফলে ভবিষ্যতে সিয়েরা লিওন আন্তর্জাতিক প্রতিযোগিতায় অংশগ্রহণের জন্য অযোগ্য হয়ে পড়তে পারে।
রবি তেজা
রবি তেজা () (রবি শংকর রাজু ভূপতিরাজু; যিনি ২৬ই জানুয়ারি ১৯৬৮ সালে জন্মগ্রহণ করেন এবং তিনি "মাসমহারাজা" নামেও জনপ্রিয়। ) যিনি একজন ভারতীয় চলচ্চিত্রের অভিনেতা, যিনি তেলুগু চলচ্চিত্রে তাঁর কাজের জন্য পরিচিত। তিনি ব্যাপকভাবে তেলুগু সিনেমার সবচেয়ে জনপ্রিয় এবং সবচেয়ে বেশি পারিশ্রমিক পাওয়া অভিনেতাদের মধ্যে একজন হিসেবে বিবেচিত হন, যিনি ষাটটিরও বেশি ছবিতে আবির্ভূত হন। তিনি নন্দি বিশেষ জুরি পুরস্কার লাভ করেন ১৯৯৯ সালে এবং ২০০২ সালে নি কোসাম (১৯৯৯), খাদ্গাম (২০০২) ছবিতে এবং ২০০৮ সালে নেনিন্থে ছবির জন্য তাঁকে সেরা নায়ক হিসেবে পরিগণিত করে নন্দি পুরস্কারে ভূষিত করা হয়।
তিনি তাঁর কর্মজীবন শুরু করেন কারথাভইয়াম (১৯৯০) এবং ধাপে ধাপে আরো কিছু ছবি চৈতন্য (১৯৯১), আজ কা গুন্ডা রাজ (১৯৯২), আল্লারি প্রিয়ূদু (১৯৯৩) এবং নিন্নে পেল্লাদাতা (১৯৯৬)-তেও তিনি ছোট ছোট চরিত্রে অভিনয় করেন।
১৯৯৯ সালে রবি তেজা নি কোসাম ছবি দিয়ে তার পেশাদারী কর্মজীবন শুরু করেন এবং অভিনয়ের জন্য নন্দী পুরস্কার লাভ করেন। তাঁর অন্যান্য যে কাজগুলোর মাধ্যমে তাঁকে জনপ্রিয় করে তোলে সেগুলো হলো "সিন্দুরাম", "ইডিয়ট", "আভুনু ভাল্লিদ্দারু ঈশতা পাদ্দারু, খাদগাম, আম্মা নান্না ও তামিলা আম্মায়ি, ভেঙ্কি, না অটোগ্রাফ, ভাদ্রা, ভিক্রমারকুডু, দুবাই সেনু, কৃষ্ণা, কিক্‌" ও "কিক ২", "ডন সেনু, মিরাপাকায়, বালুপু", "পাওয়ার" এবং "বেঙ্গঙ্গল টাইগার".
২০১২ সালে "ফরবেস" ভারতের ১০০ জনের তারকার মধ্যে তাঁকে ৫০তম স্থানে তালিকাবদ্ধ করা হয়, যাদের বাৎসরিক আয় রুপি। ২০১৩ সালে রুপি বাৎসরিক আয় অনুসারে ৬৮ স্থান অধিকার করেন। ২০১৫ সালে রুপি বাৎসরিক আয় অনুসারে ৭৪ স্থান পান।
তুমি আসবে বলে (চলচ্চিত্র)
তুমি আসবে বলে ২০১২ সালে মুক্তিপ্রাপ্ত বাংলাদেশী বাংলা ভাষার রোমান্টিক চলচ্চিত্র। ছায়ছবিটির কাহিনী ও চিত্রনাট্য লিখেছেন আশরাফুর রহমান। ইমপ্রেস টেলিফিল্ম লিমিটেডের প্রযোজনায় সুস্থধারার চলচ্চিত্র স্লোগান নিয়ে ছায়াছবিটি পরিচালনা করেছেন আশরাফুর রহমান। চলচ্চিত্রটির প্রধান চরিত্রে অভিনয় করেছেন নিরব হোসেন ও নিপুণ আক্তার। ছায়াছবিটি ২০১২ সালের ঈদুল ফিতরে সারাদেশে মুক্তি পায়।তুমি আসবে বলে চলচ্চিত্রটির শ্যুটিং শুরু হয় ২০০৯ সালে। প্রথমে নাম রাখা হয় "তুমি আসবে বলে ভালবাসবে বলে", পরে তা ছোট করে "তুমি আসবে বলে" রাখা হয়। চলচ্চিত্রটির নির্মাণ কাজ শেষ হলে বাংলাদেশ চলচ্চিত্র সেন্সর বোর্ড থেকে ২০১২ সালের ১৮ জুলাই সেন্সর ছাড়পত্র পায়।
চলচ্চিত্রটি ঈদুল ফিতরে ঢাকায় ও ঢাকার বাইরে ১০টি প্রেক্ষাগৃহে চলচ্চিত্রটি মুক্তি পায়। মধ্যপ্রাচ্যের বাংলাদেশী দর্শকদের কথা মাথায় রেখে চলচ্চিত্রটি সেপ্টেম্বর মাসের ১৪ তারিখ কাতারের দোহার গালফ অডিটোরিয়ামে মুক্তি দেওয়া হয়।
তুমি আসবে বলে চলচ্চিত্রের গানে কণ্ঠ দিয়েছেন রুনা লায়লা।
জাতীয় চলচ্চিত্র পুরস্কার
ভূঞাপুর
ভূঞাপুর হচ্ছে একটি ছোট শহর যেটি বাংলাদেশের টাঙ্গাইল জেলার ভূঞাপুর উপজেলার অন্তর্গত। এটি টাঙ্গাইল শহরের ২৯ কিলোমিটার উত্তরে এবং রাজধানী ঢাকা শহরের ১০৯ কিলোমিটার উত্তর-পশ্চিমে অবস্থিত। শহরটি ৯ টি ওয়ার্ড এবং ১৯ টি মহল্লা নিয়ে গঠিত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভূঞাপুর শহরের মোট জনসংখ্যা ২৮,৭০৮ জন। এই শহরে মোট ঘরসংখ্যা ৬৮৫৪ টি।
ভূঞাপুর শহরের গড় স্বাক্ষরতার হার শতকরা ৫৯ ভাগ (পুরুষ ৬১.৭%, মহিলা-৫৬.২%)।
শাহ সুলতান বলখী মাহিসাওয়ার
শাহ সুলাতান বলখী বা শাহ সুলতান বলখী মাহিসাওয়ার ১৪শ শতাব্দির মুসলিম ধর্ম প্রচারক তিনি পুন্ড্রবর্ধনে (বর্তমান বগুড়া জেলা) ইসলাম প্রচার করেছিলেন।
তিনি মধ্য এশিয়ার বল্লখ রাজ্যের সম্রাট ছিলেন তিনি ছিলেন বল্লখ রাজ্যের সম্রাট শাহ আলী আসগরের পুত্র, পিতার মৃত্যুর পর তাকেই সম্রাট হিসেবে ঘোষণা করা হয় কিন্তু তিনি তার সাম্রাজ্য ছেড়ে দরবেশ হয়েছিলেন, ৪৪ হিজরীতে তিনি পুন্ড্রবর্ধনে আসার আগে প্রথমে বাংলার সন্দ্বীপে পৌছেন। পরে তিনি মহাস্তান গড়ে (পুন্ড্রবর্ধনের রাজধানী)আসেন।
সুলতান বলখী ১৪শ শতাব্দীতে পুন্ড্রবর্ধনের রাজা পরশুরামকে পরাজিত করে পুন্ড্রবর্ধন জয় করেনঅন্য একটি উতস থেকে জানা যায় তিনি ১৩৪৩ খ্রিস্টাব্দে রাজা পরশুরামকে পরাজিত করেন পরশুরাম ছিলেন পন্ড্রবর্ধনের শেষ রাজা কথিত আছে শাহ সুলতান (রঃ) তার শীষ্যদের নিয়ে ফকিরবেশে একটি মাছ আকৃতির নৌকাতে করে মহাস্থানগড় এসেছিলেন সেখান থেকে তার নাম এসেছে মাহিসাওয়ার (মাছের পিঠে করে আগমণকারী) এবং তিনি বল্লখ থেকে এসেছিলেন সেজন্য তাকে শাহ সুলতান বলখী ও বলা হয়। মহাস্থানগড় পৌছে তিনি ইসলামের দাওয়াত দিতে থাকেন, প্রথমে রাজা পরশুরামের সেনাপ্রধান, মন্ত্রি এবং কিছু সাধারণ মানুষ ইসলামের বার্তা গ্রহণ করে মুসলিম হয়, এভাবে পুন্ড্রবর্ধনের মানুষ হিন্দু ধর্ম থেকে ইসলাম ধর্ম গ্রহণ করতে থাকলে রাজা পরশুরামের সাথে শাহ সুলতানের বিরোধ বাধে এবং এক সময় যুদ্ধ শুরু হয়, যুদ্ধে রাজা পরশুরাম পরাজিত এবং মৃত্যু বরন করেন।
২০০৬ শীতকালীন অলিম্পিক
২০০৬ শীতকালীন অলিম্পিক (অফিসিয়ালিভাবে বিংশ অলিম্পিক শীতকালীন গেমস এবং সাধারণভাবে তুরিন ২০০৬ নামে পরিচিত) হল একটি আন্তর্জাতিক শীতকালীন বহু-ক্রীড়া প্রতিযোগিতা, যা ইতালির তুরিনে ১০ - ২৬ ফেব্রুয়ারি ২০০৬ সালে অনুষ্ঠিত হয়। এটি ছিল স্বাগতিক ইতালিতে অনুষ্ঠিত দ্বিতীয় শীতকালীন অলিম্পিক গেমস, এর আগে ১৯৫৬ সালের সপ্তম শীতকালীন অলিম্পিক ইতালির কর্তিনা ডাম্পেৎসোতে অনুষ্ঠিত হয়েছিল। এছাড়াও ১৯৬০ গ্রীষ্মকালীন অলিম্পিক ইতালির রোমে অনুষ্ঠিত হয়। ১৯৯৯ সালের জুনে তুরিন ২০০৬ শীতকালীন গেমসের জন্য স্বাগতিক নির্বাচিত হয়।
সোনালী বাঘ
সোনালী বাঘ হল বাঘ বিশেষত রয়েল বেঙ্গল টাইগার এর একটি মিউট্যান্ট। বিশেষ জিন মিউটেশন এর কারণে এদের গায়ের লোম কমলা না হয়ে হয় সোনালী। এরা কোন আলাদা প্রজাতি বা আলাদা উপপ্রজাতি নয়। এরা সাদা বাঘ এর মত বেঙ্গল টাইগার এর একটি বর্ণসংকর।
সোনালী বাঘএর সংখ্যা ৩০-এরও কম। বাংলা বাঘ ও সাইবেরিয়ার বাঘের মধ্যেও এই পরিব্যক্তির কথা জান গেছে। সোনালী বাঘ golden tabby বা Strawberry Tiger নামেও পরিচিত। 
বিংশ শতকের শুরুর দিকে এই বাঘ বনে পাওয়া যেতো বলে জানা যায়। শেষ বন্য সোনালি বাঘকে মহীশুরের বনে শিকার করা হয়েছিলো। এই বাঘগুলি ডোরাহীন বা প্রায় ডোরাহীন হয়। বিশেষত পেটের দিকে ডোরা থাকেই না।
"ভীম" নামে এক পোষা বাঘকে পালিত সোনালি বাঘের পুর্বপুরুষ মনে করা হয়।
যেহেতু এরা বেঙ্গল টাইগার এর পরিব্যক্তি, তাই এদের আকার বেঙ্গল টাইগার এর মতই হয়। পুরুষ দের ওজন ১৭০-২৫৮ কেজি আর স্ত্রীদের ওজন ১০০-১৫০ কেজি পর্যন্ত হয়।
বুনো অবস্থায় এখন আর সোনালী বাঘ পাওয়া যায় না। পৃথিবীর বিভিন্ন চিড়িয়াখানায় এ বাঘ দেখতে পাওয়া যায়।
উত্তর আমেরিকার অনেক চিড়িয়াখানায় সোনালী বাঘের দেখা মিলবে। বিশেষত Buffalo Zoo তে সোনালী বাঘ আছে।
অস্ট্রেলিয়ার ড্রিম ওয়ার্ল্ড এ সোনালী বাঘের দেখা মিলবে।
যুক্তরাজ্য, জার্মানি ও বেলজিয়াম এর কয়েকটি চিড়িয়াখানায় এ বাঘের দেখা
মিলবে।
সংযুক্ত আরব আমিরাতে এ বাঘের দেখা মিলবে।
বাঘ
বেঙ্গল টাইগার
সাদা বাঘ
এভিন লুইস
এভিন লু্‌ইস (; জন্ম: ২৭ ডিসেম্বর, ১৯৯১) ত্রিনিদাদে জন্মগ্রহণকারী বিশিষ্ট ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ওয়েস্ট ইন্ডিজের ঘরোয়া ক্রিকেটে ত্রিনিদাদ ও টোবাগো জাতীয় ক্রিকেট দলের প্রতিনিধিত্ব করছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলে থাকেন।
২০১০ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ দলের প্রতিনিধিত্ব করেন। ঐ প্রতিযোগিতায় তিনি তিনটি খেলায় অংশ নেন। এরপূর্বে ২০০৯-১০ মৌসুমের ঘরোয়া সীমিত ওভারের প্রতিযোগিতা ডব্লিউআইসিবি প্রেসিডেন্টস কাপে দলের প্রতিনিধি ছিলেন।
মার্চ, ২০১২ সালে আঞ্চলিক চারদিনের প্রতিযোগিতায় ত্রিনিদাদ ও টোবাগো দলের পক্ষে প্রথম-শ্রেণীর ক্রিকেটে অভিষেক ঘটে লুইসের। ঐ বছরের শেষদিকে দক্ষিণ আফ্রিকায় অনুষ্ঠিত ২০১২ সালের চ্যাম্পিয়ন্স লীগ টুয়েন্টি২০ প্রতিযোগিতায় শ্রীলঙ্কার ইউভা নেক্সট দলের বিপক্ষে একটিমাত্র খেলায় অংশ নেন।
মার্চ, ২০১৬ সালে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে লেন্ডল সিমন্সের পরিবর্তে তাকে দলে অন্তর্ভূক্ত করা হয়। ২৭ মার্চ, ২০১৬ তারিখে নাগপুরে অনুষ্ঠিত খেলায় আফগানিস্তানের বিপক্ষে তার টুয়েন্টি২০ আন্তর্জাতিকে অভিষেক ঘটে।
আব্দুল মালিক
জাতীয় অধ্যাপক ডা. আব্দুল মালিক (জন্মঃ ১ ডিসেম্বর ১৯২৯) হৃদরোগের চিকিৎসায় যিনি বাংলাদেশের দেশের পথিকৃৎ। তিনি সরকার কর্তৃক জাতীয় অধ্যাপক মনোনীত হয়েছেন।
আব্দুল মালিক ১ ডিসেম্বর ১৯২৯ সালের ১ ডিসেম্বর দক্ষিণ সুরমা উপজেলার কুচাই ইউনিয়নের পশ্চিমভাগ গ্রামে জন্মগ্রহন করেন। তাঁর পিতার নাম মরহুম ফুরকান আলী, মাতার নাম- মরহুমা সৈয়দা নুরুন্নেছা খাতুন। প্রাইমারি স্কুল শেষে১৯৩৯ সালে সিলেট সরকারি হাইস্কুলে ভর্তি হন। ১৯৪৭ সালে মেট্রিক (এসএসসি) পরীক্ষায় অংশ নিয়ে স্টার মার্কসসহ প্রথম বিভাগে উত্তীর্ণ হন এবং সরকারি বৃত্তি পান। তখন এ ধরনের ফলাফল বেশ গৌরবের বিষয় ছিল। মেট্রিক পাসের পর সিলেট সরকারি এমসি কলেজে ভর্তি হন। ১৯৪৯ সালে আইএসসি পরীক্ষায় অংশ নিই। তখন পূর্ব পাকিস্তানে কেবল একটাই বোর্ড ছিল, ঢাকা শিক্ষা বোর্ড। এই পরীক্ষায় আমি ১১তম স্থান পান।আইএসসি পাসের পর ১৯৪৯ সালেই ঢাকা মেডিকেল কলেজে ভর্তি হন। ১৯৫৪ সালে নভেম্বর মাসে মেডিকেল কলেজের ফাইনাল পরীক্ষায় অংশ নিয়ে উত্তীর্ণ হন। ১৯৫৮ সালে তাকে সিএমএইচ (সম্মিলিত সামরিক হাসপাতাল) পেশোয়ারে কর্নেল আজমিরের কাছে মেডিকেল স্পেশালিস্টের যোগ্যতা পরীক্ষার জন্য পাঠানো হয়। এতে প্রশিক্ষণের জন্য নির্বাচিত হন। ১৯৬৩ সালে সরকার তাকে বিলেতে পাঠায় উচ্চশিক্ষার জন্য। ১৯৬৪ সালে তিনি এমআরসিপি পাস করেন এবং হ্যামার স্মিথ হসপিটাল অ্যান্ড পোস্টগ্রাজুয়েট মেডিকেল স্কুল, লন্ডন থেকে কার্ডিওলজিতে উচ্চতর প্রশিক্ষণ গ্রহণ করেন।
তার স্ত্রী আশরাফুন্নেসা খাতুন। তারা ০২ ছেলে ০১ মেয়ের জনক জননী। তার মেয়ে ডাক্তার ফজিলাতুন্নেছা মালিক ন্যাশনাল হার্ট ফাউন্ডেশন হাসপাতাল এন্ড রিসার্চ ইন্সটিটিউট, ঢাকার কার্ডিলজি বিভাগের অধ্যাপক। তার ছেলে মোঃ মাসুদ মািলক একজন ব্যবসায়ী এবং অপরছেলে মোঃ মনজুর মালিক বর্তমানে কানাডায় কর্মরত।
প্রতিষ্টাতা সেক্রেটারী জেনারেল, ন্যাশনাল হার্ট ফাউন্ডেশন অব বাংলাদেশ,প্রেসিডেন্ট,এডভাইজরিকাউন্সিল,বাংলাদেশ কার্ডিয়াক সোসাইটি,চেয়ারম্যান, একাডেমিক কাউন্সিল, ন্যাশনাল হার্ট ফাউন্ডেশনহাসপাতাল এন্ড রিসার্চ ইন্সটিটিউট,উপদেষ্টা (অনারারী)ন্যাশনাল সেন্টার ফর কন্ট্রোল অবরিউমেটিক ফিভার এন্ড হার্ট ডিজিজেস,উপদেষ্টা , হাইপারটেনশন কমিটি, ন্যাশনাল হার্ট ফাউন্ডেশনঅব বাংলাদেশ,সদস্য, ম্যানেজমেন্ট কমিটি, ইব্রাহিম কার্ডিয়াক হাসপাতাল এন্ড রিসার্চ ইন্সটিটিউট।জনাব মালিক ১৯৫৫ সালে পাকিস্তান আর্মি মেডিকেলকারে যোগদান করেন।তিনি মিলিটারীহাসপাতাল রাউয়ালপিন্ডিতে কার্ডিয়াক সেন্টার প্রতিষ্টা করেন।১৯৭০ সালের জুন মাসে আই পি জিএম এন্ড আর ঢাকা এ যোগদান করেন এবং ১৯৭০-১৯৭৮ সাল পর্যন্ত তিনি আই পি জি এম এন্ডআর (বর্তমানে বঙ্গবন্ধু শেখ মুজিব মেিডকেল বিশ্ববিদ্যালয়) এ কার্ডিলজির অধ্যাপক হিসাবে কাজকরেন এবং কাডিয়াক ইউনিট প্রতিষ্ঠা করেন। তিনি WHOএ Cardiovascular Disease ExpertPanel Committee তে বিশেষজ্ঞ হিসেবে ছিলেন ১৯৮০ থেকে ২০০০ সাল পর্যন্ত। তিনি তত্ত্বাবধায়কসরকারের স্বা্সথ্য পরিবার কল্যাণ মন্ত্রণালয়ের এবং ধর্ম বিষয়ক মন্ত্রণালয়ের উপদেষ্টা হিসেবে ২০০১ সালে দায়িত্ব পালন করেন।তিনি "জীবনের কিছু কথা" এবং "আলোরপথ" নামে ০২ টি গ্রনথের রচয়িতা।
টাইগন
টাইগন হল পুরুষ বাঘ ও স্ত্রী সিংহীর মিলনে সৃষ্ট সংকর প্রাণী।
লাইগার যতটা জনপ্রিয় টাইগন ততটা জনপ্রিয় নয়। টাইগন দেখতে অনেকটা বাঘের মত, কিন্তু এর রঙ সিংহের মত। এদের গায়ে ডোরাকাটা দাঘ বাঘ অপেক্ষা হালকা হয়।
একদিকে সংকর জীব লাইগার হয় বিশাল, কিন্তু অন্যদিকে টাইগন হয় খুব ছোট। এক বিশেষ জিনগত কারণে টাইগন রা বাঘ বা সিংহের তুলনায় ছোট হয়। এদের ওজন ১০০-১৮০ কিলোগ্রাম হয়।
টাইগন তার বাবা-মা উভয় এর জিনই বহন করে। এদের দেহে ছোট বেলায় স্পট দেখা যায় যা সে তার মা সিংহীর কাছ থেকে পেয়েছে। অন্যদিকে, এদের ডোরাকাটা দাগ আছে যা সে তার বাবা বাঘের কাছ থেকে পেয়েছে। সিংহীদের শরীরে গ্রোথ আটকানোর এক বিশেষ জিন থাকে, যা বাঘদের থাকে না। তাই টাইগন ছোট বা বামন হয়ে যায়। আর এদের ওজন কখনওই ১৮০ কিলোগ্রাম এর বেশি হয় না।
সাধারণ ভাবে টাইগনরা অনুর্বর হয়। তবে স্ত্রী টাইগনদের উর্বরতার কথা শোনা গেছে। স্ত্রী টাইগনরা পুরুষ বাঘ বা সিংহের সাথে মিলিত হয় যথাক্রমে টিটিগন ও লিটিগন এর জন্ম দিতে পারে।
ঘারিন্দা ইউনিয়ন
ঘারিন্দা ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত।
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ঘারিন্দা ইউনিয়নের মোট জনসংখ্যা ৩১,৮১৭ জন। এই ইউনিয়নে মোট ঘরসংখ্যা ৭৪৯৬ টি।
ঘারিন্দা ইউনিয়নের গড় স্বাক্ষরতার হার শতকরা ৫০.৪ ভাগ (পুরুষ-৫১.৬%, মহিলা-৪৯.৪%)।
টাঙ্গাইল শহরের মূল রেলওয়ে স্টেশনটি ঘারিন্দা বাজারের পাশেই অবস্থিত।
তিয়ানমেন পর্বত
তিয়ানমেন পর্বত চীনের তিয়ানমেন পর্বত জাতীয় উদ্যানে অবস্থিত একটি পর্বত। এটি চীনের হুনান প্রদেশের উত্তর-পশ্চিমে অবস্থিত। একটি ফ্রেঞ্চ প্রতিষ্ঠান সম্প্রতি ঝাংজিয়াংজি রেলওয়ে স্টেশন থেকে পর্বতটির উপর পর্যন্ত কেবল কার নির্মাণ করেছে। এই কেবল পথটি পৃথিবীর সবচেয়ে দীর্ঘ পর্যটকবাহী পার্বত্য কেবল পথ। এটির দৈর্ঘ্য ৭,৪৫৫ মিটার এবং এতে ৯৮টি কার রয়েছে। কেবল পথটি ১,২৭৯ মিটার উচ্চতা বিশিষ্ট। পর্বতের উপরে উঠার জন্য হাটার পথ রয়েছে। পথটি ১১ কিলোমিটার দৈর্ঘ্যের এবং তাতে ৯৯টি বাঁক রয়েছে। পর্যটকরা এপথ দিয়ে তিয়ানমেন গুহায়ও যেতে পারে। গুহাটি পর্বতের পৃষ্ঠে সৃষ্ট একটি প্রাকৃতিক গর্ত, যার উচ্চতা ১৩১.৫ মিটার (৪৩১ ফিট)।
পর্বতের চূড়ায় একটি বড় মন্দির রয়েছে। এই মন্দিরে যাওয়ার জন্য রয়েছে ফুটপাত। ট্যাং রাজবংশ এই মন্দিরটি তৈরি করেছিল। মন্দিরটিকে ঘিরে সাম্প্রতিককালে আরো নির্মাণ কাজ হয়েছে। সেখানে একটি নিরামিষ রেস্টুরেন্ট রয়েছে।
২০১১ সালের সেপ্টেম্বরে মার্কিন বেজ জাম্পার ও স্কাই ডাইভার জেব করলিস তিয়ানমেন গুহার ভেতর দিয়ে গ্লাইডিং করেন। এক্ষেত্রে তিনি একটি উইংস্যুট ব্যবহার করেছিলেন। ৬,০০০ ফিট উচ্চতায় একটি হেলিকপ্টার থেকে লাফ দিয়ে তিনি গ্লাইডিং শুরু করেন। ওয়ার্ল্ড উইংস্যুট লীগ প্রথম ও দ্বিতীয় ওয়ার্ল্ড উইংস্যুট চ্যাম্পিয়নশিপ তিয়ানমেনে আয়োজন করে। ২০১৩ সালের অক্টোবরে দ্বিতীয় ওয়ার্ল্ড উইংস্যুট চ্যাম্পিয়নশিপে প্রশিক্ষণের সময় ভিক্টর কোভাটস নামের একজন স্কাই ডাইভার প্যারাশুট খুলতে না পারায় লাফ দেয়ার পরপরেই মৃত্যুবরণ করেন।
অমরাবতী জেলা
অমরাবতী জেলা ভারতীয় অধিরাজ্যের পশ্চিমাঞ্চলীয় রাজ্য মহারাষ্ট্রের জেলা। জেলার সদর ও বড় শহর অমরাবতী।
অমরাবতী জেলা ২০°৩২' ও ২১°৪৬' উত্তর অক্ষাংশ এবং ৭৬°৩৭' ও ৭৮°২৭' পূর্ব দ্রাঘিমাংশের মধ্যে অবস্থিত। জেলার মোট আয়তন ১২,২৩৫ বর্গকিলোমিটার। জেলাটির উত্তরদিকে মধ্যপ্রদেশের, বেতুল জেলা, এবং উত্তরপূর্বে মহারাষ্ট্রের নাগপুর জেলা, পূর্বে ওয়ার্ধা জেলা ও দক্ষিণদিকে যাবাৎমাল জেলা, এবং দক্ষিণ-পশ্চিমে ওয়াশিম জেলা, অকোলা ও বুলধানা জেলা পশ্চিমে অবস্থিত।
জলগাঁও জেলা
জলগাঁও জেলা ভারতীয় অধীরজ্যের, মহারাষ্ট্রেরর একটি জেলা। পূর্বে এই জেলার নাম পূর্ব খানদেশ জেলা ছিল। জেলাটির আয়তন ১১,৭৬৫ বর্গকিলোমিটার ও জনসংখ্যা ৩,৬৮২,৬৯০ (২০০১ আদমশুমারি) যার ৭১.৪%ই গ্রামাঞ্চলে বাস করে।
জেলার উত্তরে মধ্যপ্রদেশ রাজ্য ও বুলধানা জেলাটি জলগাঁও-এর পূর্বে এবং দক্ষিণপূর্বে জালনা জেলা অবস্থিত, ঔরঙ্গাবাদ জেলা, মহারাষ্ট্র জেলা দক্ষিণে নাশিক জেলা দক্ষিণপূর্বে এবং ধুলে জেলা পশ্চিমদিকে অবস্থিত।
হরিদ্রাগণেশ
হরিদ্রাগণপতি (, , আক্ষরিক অর্থে ‘হলুদ গণেশ’) বা হরিদ্রাগণেশ হলেন হিন্দু দেবতা গণেশের (গণপতি) একটি রূপ। হরিদ্রাগণপতি রাত্রিগণপতি নামেও পরিচিত। হরিদ্রাগণপতির গায়ের রং হলুদ। তিনি হলুদ রঙের বস্ত্র পরিধান করেন। গণেশের এই রূপটি তাঁর ৩২টি সর্বাধিক জনপ্রিয় রূপের অন্যতম।
"নিত্যোৎসব" ও "মন্ত্রমহার্ণব" নামক মূর্তিতত্ত্ব-সংক্রান্ত শাস্ত্রদুটিতে হরিদ্রাগণপতির একই বর্ণনা পাওয়া যায়। তাঁর তিনটি নয়ন। তিনি স্বর্ণ সিংহাসনে উপবিষ্ট। তাঁর গাত্রবর্ণ হলুদ। তিনি হলুদ রঙের বস্ত্র পরিধান করেন। হরিদ্রাগণপতির চার হাতে থাকে পাশ (ফাঁস), একটি অঙ্কুশ (হস্তি চালনার অঙ্কুশ), একটি মোদক (এক ধরনের মিষ্টান্ন) ও একটি দন্ত (তাঁর নিজের ভগ্নদন্ত)। তিনি পাশ দ্বারা নিজের ভক্তদের কাছে টেনে আনেন এবং অঙ্কুশ দ্বারা তাঁদের সঠিক পথে চালনা করেন।
"দক্ষিণাম্নায়" গ্রন্থের বিবরণ অনুসারে, হরিদ্রাগণপতির ছয়টি হাত। তিনি রত্ন-সিংহাসনে উপবিষ্ট। তাঁর গাত্রবর্ণ হলুদ। তিনি হলুদ বস্ত্র পরিধান করেন। তাঁর ডান দিকের তিনটি হাতে থাকে অঙ্কুশ, ক্রোধমুদ্রা (ক্রোধ প্রদর্শনের ভঙ্গিমা) ও অভয়মুদ্রা (অভয় দানের ভঙ্গিমা)। অন্যদিকে তাঁর বাঁ দিকের তিনটি হাতে থাকে পাশ, পরশু (যুদ্ধে ব্যবহৃত কুঠার) ও বরদামুদ্রা (বর প্রদানের ভঙ্গিমা)।
অন্যান্য বর্ণনা থেকে জানা যায়, হরিদ্রাগণপতির মুখটিতে হলুদ মাখানো থাকে। তাঁর গায়ে থাকে একটি হলুদ রঙের যজ্ঞোপবীত (পৈতে)। তাঁর গায়ের রং হলুদ এবং তাঁর বস্ত্রের রঙও হলুদ। তাঁর হাতে থাকে পাশ, অঙ্কুশ ও একটি লাঠি।
"অজিতাগম" গ্রন্থের বর্ণনা অনুসারে, হরিদ্রাগণপতির গায়ের রং হলুদ। তাঁর দুপাশে থাকেন তাঁর দুই অজ্ঞাতনামা স্ত্রী।
সম্পদ ও কল্যাণ কামনায় হরিদ্রাগণপতির পূজা করা হয়। বর্ণনা অনুসারে, তিনি তাঁর ভক্তদের রক্ষা করেন।
গাণপত্য সম্প্রদায়ে গণেশ সর্বোচ্চ দেবতা রূপে পূজিত হন। এই সম্প্রদায়ের ছয়টি প্রধান শাখার অন্যতম হরিদ্রাগাণপত্য সম্প্রদায়ের পৃষ্ঠপোষক হলেন হরিদ্রাগণপতি। তাঁকে ব্রহ্মা, বিষ্ণু, শিব, ইন্দ্র প্রমুখ সকল দেবতার নেতা, ঋষি ভৃগু ও দেবগুরু বৃহস্পতির গুরু এবং শেষনাগের অধিপতি মনে করা হয়। তিনি সর্বশ্রেষ্ঠ জ্ঞান প্রদান করেন এবং তাঁকে বিশ্বসৃষ্টিকারী সকল দেবতারা পূজা করেন বলে মনে করা হয়। হিন্দু বিশ্বাস অনুসারে, হরিদ্রাগণপতির পূজা করলে মোক্ষ লাভ করা হয়। হরিদ্রাগাণপত্য সম্প্রদায়ের অনুগামীরা মাথায় তপ্ত লোহা দিয়ে গণেশের মস্তক ও হাতের তালুতে তাঁর দন্তের ছাপ অঙ্কন করত।
হরিদ্রাগণপতি হলেন গণেশের তান্ত্রিক রূপ। তাঁর পূজায় বিশেষ মন্ত্র ও যন্ত্র ব্যবহৃত হয়। পার্থিব চাহিদা পূর্ণ করার জন্য (বিশেষত যৌনজীবন-সংক্রান্ত বরলাভের জন্য) তাঁর পূজা করা হয়। ছয়টি অভিচার ক্রিয়ার (অশুভ উদ্দেশ্যে মন্ত্রের ব্যবহার) সঙ্গে তিনি যুক্ত। এই ক্রিয়াগুলির মাধ্যমে দক্ষ মন্ত্রোচ্চারণকারী শত্রুকে সম্মোহিত করতে পারেন, আকর্ষণ করতে পারেন, ঈর্ষান্বিত করতে পারেন, বশ করতে পারে, অসার করতে পারেন বা হত্যা করতে পারেন বলে বিশ্বাস করা হয়।
পাকিস্তানের জেলা
পাকিস্তানের জেলা () হল পাকিস্তানের একটি প্রশাসনিক বিভাগীয় স্তর। প্রদেশ ও বিভাগের পর জেলা তৃতীয় পর্যায়ের প্রশাসনিক বিভাগ। যদিও আগস্ট ২০০০ সালে পুনর্গঠনের কারণে বিভাগ বিলুপ্ত করা হয়েছিল, তবুও পাঞ্জাব ২০০৮ সালে এবং তার দেখাদেখি বেলুচিস্তান ২০০৯ সালে, সিন্ধু ২০১১ সালে, খাইবার পাখতুনখোয়া ২০১৩ সালে পুনরায় ফিরিয়ে আনে। তিনস্তরের স্থানীয় সরকার পদ্ধতির উপরে রয়েছে ১৪৯ টি জেলা, নিম্ন স্তরে রয়েছে প্রায় ৬৯৬ টি তহশিল (কাশ্মীর অঞ্চল সহ) এবং ৬,০০০ বেশি ইউনিয়ন পরিষদ।
ডিন্দ্রা ডটিন
ডিন্দ্রা জলিসা শাকিরা ডটিন (; জন্ম: ২১ জুলাই, ১৯৯১) বার্বাডোসে জন্মগ্রহণকারী ওয়েস্ট ইন্ডিজের বিশিষ্ট প্রমিলা ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ডানহাতি ফাস্ট মিডিয়াম বোলার হিসেবে ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেটে অংশগ্রহণ করছেন। এছাড়াও ডানহাতে ব্যাটিংয়ে পারদর্শী তিনি। জুন, ২০০৮ সালে ওয়েস্ট ইন্ডিজ দলের পক্ষে অভিষেক ঘটে তার। সচরাচর নীচের সারিতে ব্যাটিং করেন ডিন্দ্রা ডটিন। ২০১০ সালে মহিলাদের টুয়েন্টি২০ আন্তর্জাতিকে প্রথম সেঞ্চুরি করেন তিনি।
২০০৮ সালে ইউরোপ সফরের মাধ্যমে আন্তর্জাতিক ক্রিকেটে পদচারণা শুরু করেন তিনি। সফরের প্রথম একদিনের আন্তর্জাতিকে দুই ওভার বোলিং করে ১১ রান দিলেও কোন উইকেট লাভে ব্যর্থ হন। কিন্তু ব্যাট হাতে অপরাজিত ৩৩ তুলে দলকে শেষ ওভারে জয় এনে দেন। চতুর্থ ওডিআইয়ে নেদারল্যান্ডসের বিপক্ষে ৬৬ রান করার মাধ্যমে প্রথম অর্ধ-শতকের সন্ধান পান। ঐ সফরের ওডিআই সিরিজে ২৯.৮০ গড়ে ১৪৯ রান সংগ্রহ করেন যা কেবলমাত্র সতীর্থ স্তাফানি টেলর তার চেয়ে বেশী করেছিলেন।
শ্রীলঙ্কা সফরে ব্যাটিং উদ্বোধনে নেমে ১৮.২০ গড়ে রান পেলেও ২০০৯ সালের ক্রিকেট বিশ্বকাপে একই অবস্থানে ব্যাটিং করে ব্যর্থ হন। প্রথম দুই খেলায় দুই অঙ্কে পৌঁছতে না পারায় তাকে পাঁচ নম্বরে নেয়া হয়। খুব দ্রুত এর সুফল আসে। পরের খেলায় স্বাগতিক অস্ট্রেলিয়ার বিপক্ষে ৫১ এবং পাকিস্তান ও ইংল্যান্ড - উভয় দলের বিপক্ষে ২৩ রান করে পান।
২০১০ সালের আইসিসি মহিলা বিশ্ব টুয়েন্টি২০ প্রতিযোগিতার উদ্বোধনী খেলায় দক্ষিণ আফ্রিকার বিপক্ষে অপরাজিত ১১২ রান করেন। এরফলে প্রথম মহিলা ক্রিকেটার হিসেবে মহিলাদের টুয়েন্টি২০ আন্তর্জাতিকে সেঞ্চুরি করার কীর্তিগাথা রচনা করেন। সেন্ট কিটসের ওয়ার্নার পার্কে অনুষ্ঠিত ঐ খেলায় দশম ওভারে ছয় নম্বরে ব্যাটিংয়ে নেমে ২৫ বলে ৫০ ও পরবর্তী ৫০ করেন মাত্র ১৩ বল খেলে। তার ইনিংসটি ৭টি চার ও ৯টি ছক্কার মার ছিল। এরফলে তার দল জয় পায়। ৩৮ বলের সেঞ্চুরিটি যে-কোন মহিলা ক্রিকেটারদের মধ্যে দ্রুততম।
ট্র্যাক এন্ড ফিল্ডেও সক্রিয় ছিলেন ডটিন। বার্বাডোসের পক্ষে আন্তর্জাতিক প্রতিযোগিতায় অংশ নিয়ে পদক জয় করেছেন। ১৪ বছর বয়সে ২০০৫ সালের কারিফটা গেমসে অনূর্ধ্ব১৭ দলে একটি রৌপ্যপদক জয় করেন। ২০০৬ সালে একটি রৌপ্যপদক ও ২০০৭ সালে তিনটি স্বর্ণপদক লাভ করেন।
ভারতের অঞ্চলগুলির তালিকা
এই তালিকাভুক্ত অঞ্চলগুলি ভারত সরকার দ্বারা দাপ্তরিক ভাবে স্বীকৃত নাও হতে পারে। তালিকায় এমন অঞ্চলও থাকতে পারে যা বর্তমানে একক ভাবে ভারতীয় অধীরাজ্যের অন্তর্ভুক্ত নয়; যেমন পাঞ্জাব অঞ্চল যা বর্তমানে পাকিস্তান ও ভারতের দ্বারা বিভাজিত এমনই ভাবে বঙ্গ অঞ্চল, কাশ্মীর অঞ্চল ইত্যাদি। এবং মিথিলা, বুন্দেলখণ্ড, আওয়াধ ইত্যাদি ঐতিহাসিক অঞ্চল যা ঐতিহাসিক কালে স্বাধীন রাজ্য বা সাম্রাজ্য ছিলো কিন্তু বর্তমানে তা সরকারীভাবে স্বীকৃত নয়।
উপরের তালিকায় আন্দামান ও নিকোবর দ্বীপপুঞ্জ ও লাক্ষাদ্বীপেরর আয়তন ধরা হয়নি। যদিও দুটিকেই যথাক্রমে পূর্ব ভারত ও দক্ষিণ ভারতে ধরাহয়।
Ċ
আয়েশা আবদুর রহমান
আয়েশা আবদুর রহমান (Arabic: عائشة عبد الرحمن;  ১৯১৩ – ১ ডিসেম্বর ১৯৯৮) ছিলেন মিশরীয় লেখিকা এবং সাহিত্যের অধ্যাপিকা। তার ছদ্মনাম ছিল বিনতুশ শাতি (নদী তীরের কন্যা)
তিনি দমিয়াত প্রদেশের দামিয়েত্তা শহরে জন্মগ্রহণ করেন। দশ বছর বয়সে তার নিরক্ষর মা  তাকে স্কুলে পাঠান, যখন তার বাবা ভ্রমণে ছিলেন। তার বাবার অভিযোগ সত্ত্বেও তাকে তার মা পরবর্তীতে উচ্চশিক্ষার জন্যে আল মানসুরাতে পাঠান। এরপর আয়েশা কায়রো বিশ্ববিদ্যালয়ে আরবি ভাষা ও সাহিত্য বিষয়ে পড়াশুনা করেন, সেখান থেকে তিনি ১৯৩৯ সালে স্নাতক এবং ১৯৪১ সালে স্নাতকোত্তর ডিগ্রী অর্জন করেন।
১৯৪২ সালে আয়েশা মিসরের শিক্ষা মন্ত্রণালয়ের অধীনে আরবী সাহিত্য শিক্ষার পরিদর্শক নিযুক্ত হন। তিনি ১৯৫০ সালে কৃতিত্বের সাথে পিএইচডি ডিগ্রী লাভ করেন এবং আইন  শামস বিশ্ববিদ্যালয়ের মহিলা কলেজে আরবি সাহিত্যের অধ্যাপক নিযুক্ত হন।
তিনি কল্পকাহিনি এবং মুহাম্মাদ (সা.) এর মা, স্ত্রী এবং কন্যাদেরসহ প্রাথমিক যুগের মুসলিম নারীদের জীবনী রচনা করেন। তিনি দ্বিতীয় আধুনিক নারী মুফাসসিরাহ।যদিও তিনি নিজেকে নারীবাদী দাবি করতেন না, কিন্তু তার সাহিত্যকর্মে নারীবাদী ধ্যানধারণার প্রতিফলন ঘটেছে। যে বছর নাগিব মাহফুজ তার লেখা নবী মুহাম্মাদ সা. এর জীবনীর রূপক ও নারীবাদী সংস্করণ প্রকাশ করেছিলেন, সেই বছরই তিনি তার বিখ্যাত বইগুলো প্রকাশ করতে শুরু করেন।
স্নাতক শ্রেণিতে অধ্যয়নকালে তিনি তার বিশ্ববিদ্যালয়ের শিক্ষক আমিন আল খওলিকে বিয়ে করেন। তিনি হৃদরোগে আক্রান্ত হয়ে কায়রো শহরে মৃত্যুবরণ করেন। ১৯৮৫ সালে তার সম্মানে কায়রো শহরে একটি প্রতিকৃতি নির্মাণ করা হয়।
অলিম্পিকে পাকিস্তান
পাকিস্তান লন্ডনে অনুষ্ঠিত ১৯৪৮ গ্রীষ্মকালীন অলিম্পিক গেমসে প্রথম অংশগ্রহণ, এবং তখন থেকে সকল গ্রীষ্মকালীন অলিম্পিক গেমসে ক্রীড়াবিদ প্রেরণ করে আসছে। শুধুমাত্র ১৯৮০ গেমস ছাড়া, যা আমেরিকার নেতৃত্বে বয়কট করেছিল।
শীতকালীন অলিম্পিক গেমসে পাকিস্তান প্রথম অংশগ্রহণ করে ভ্যানকুভারে অনুষ্ঠিত ২০১০ শীতকালীন অলিম্পিকে, সেখানে মোহাম্মদ আব্বাস একমাত্র ক্রীড়াবিদ হিসাবে আলপাইন স্কিইং এর জন্য যোগ্যতা অর্জন করেছিলেন।
পাকিস্তানি ক্রীড়াবিদগণ ১০ টি পদক অর্জন করে, যার ৮ টিই এসেছে পুরুষদের ফিল্ড হকি থেকে। পাকিস্তানের সায়েদ হাদী হায়দার নকভি তায়কোয়ান্দে একটি ব্রোঞ্জ পদক তুলেছিলেন, কিন্তু ক্রীড়াটির পূর্ণ স্টাট্যাস ছিল না, ফলে পদকটি অফিসিয়ালিভাবে স্বীকৃতি পায়নি।
পাকিস্তানের জাতীয় অলিম্পিক কমিটি গঠিত হয় ১৯৪৮ সালে, যা পাকিস্তান অলিম্পিক অ্যাসোসিয়েশন নামে পরিচিত। রোম ১৯৬০ পাকিস্তানের সবচেয়ে সফল অলিম্পিক অভিযান। এ গেমসে পাকিস্তান দুটি পদক অর্জন করে: ফিল্ড হকিতে স্বর্ণ পদক এবং ভারোত্তলোনে ব্রোঞ্জ পদক।
আজ পর্যন্ত পাকিস্তান দুটি একক পদক অর্জন করেছে, যার উভয়টি ব্রোঞ্জ পদক, তার একটি রোম ১৯৬০ গেমসে ভারোত্তলোনে এবং অপরটি ১৯৮৮ সিউলে বক্সিংয়ে।
রবি তেজা’র চলচ্চিত্রসমূহ
রবি তেজা (জন্ম নামঃ "রবি শংকর রাজু ভূপতিরাজু"') হলেন একজন ভারতীয় চলচ্চিত্রের অভিনেতা যিনি তেলুগু চলচ্চিত্রে তাঁর কাজের জন্য পরিচিত।
গণেশ সহস্রনাম
গণেশ সহস্রনাম (; ) হল হিন্দু দেবতা গণেশের নাম-সংকীর্তন স্তোত্র। সহস্রনাম হল হিন্দুধর্মে প্রচলিত কোনো দেবতার ১,০০০টি বিভিন্ন নাম-বাচক স্তোত্র। গণেশ সহস্রনাম স্তোত্রটি বিভিন্ন মন্দিরে গণেশ পূজার অঙ্গ হিসেবে পঠিত হয়।
গণেশ সহস্রনাম স্তোত্রের দুটি প্রধান পাঠ পাওয়া যায়। এই পাঠদুটির আবার বিভিন্ন পাঠান্তর আছে।
গণেশ সহস্রনাম স্তোত্রের একটি প্রধান পাঠ গাণপত্য সম্প্রদায়ের গুরুত্বপূর্ণ ধর্মগ্রন্থ গণেশপুরাণে (অধ্যায় ১। ৪৬) পাওয়া যায়। এই পাঠটি থেকে গাণপত্য সম্প্রদায়ের ধারণা অনুসারে গণেশের গুণাবলি ও লীলার একটি বিশ্বকোষতুল্য পর্যালোচনা পাওয়াযায়। ভাস্করাচার্য সংস্কৃত ভাষায় এই পাঠটির একটি পাঠান্তরের টীকা রচনা করেছিলেন। ভাস্করাচার্যের এই টীকাটির নাম ‘খদ্যোত’ (জোনাকি)। এই সংস্কৃত শব্দটির দ্বিবিধ অর্থের ভিত্তিতে শব্দটি ব্যবহার করেছেন। প্রথম পংক্তিতেই ভাস্করাচার্য বলেছেন, কেউ এটিকে খদ্যোত বলবেন, কারণ এই টীকাটি খুব সংক্ষিপ্ত এবং একটি জোনাকির (খদ্যোত) মতো গুরুত্বহীন। কিন্তু ভক্তদের কাছে এটি সূর্যের (খদ্যোত) মতো উজ্জ্বল। ভাস্করাচার্যের খদ্যোত টীকাটির মূল গ্রন্থটি গণেশপুরাণের ১৯৯৩ সালের মুদ্রণটির অনুসারী।
গণেশ সহস্রনামের অপর প্রধান পাঠটিতে সব কটি নামই ‘গ’ অক্ষর দিয়ে শুরু হয়েছে। এই পাঠের সঙ্গে গণেশপুরাণে প্রাপ্ত পাঠিটির কোনো মিল নেই।
কাঁটা চামচ
কাঁটা চামচ হলো এক ধরণের রান্না সামগ্রী যার এক পাশে হাতল এবং আরেক পাশে কিছু সরু কাঁটার মত দন্ড থাকে। সাধারণত পাশ্চাত্য বিশ্বে কাঁটা চামচের উৎপত্তি হলেও বর্তমানে এশিয়া জুড়েও এর ব্যবহার ছড়িয়ে পড়েছে। তবে চাইনিজরা আগের মত চপস্টিকেই স্বাচ্ছন্দ্য বোধ করে। 
খাদ্যকে মুখের কাছে নিয়ে যেতে অথবা খাদ্যকে প্লেটে ধরে রেখে আরেক হাত দিয়ে কাঁটতে ব্যবহৃত হয়। কাঁটা চামচের মাথার কাঁটা গুলো ব্যবহারের সুবিধার জন্য একটু বাকানো থাকে। কাঁটা চামচের মাথা সাধারণত ত্রিশূলের মত হয়।
মানব সভ্যতা উৎপত্তি থেকেই চামচ ব্যবহার করা হতো । যদিও তখনকার চামচগুলো ছিল ঝিনুক আর পাথরের তৈরি। হাতল লাগানো চামচের প্রথম ব্যবহার হয় ১০০০ খ্রীষ্টপূর্বাব্দে, মিশরে। তখন শুধুমাত্র ধর্মীয় কাজকর্মে চামচ ব্যবহার করা হতো। এগুলো তৈরি হতো হাতির দাঁত, কাঠ, চুমকি পাথর ও স্লেট পাথর দিয়ে।
প্রাচীণকাল থেকেই খাবার তোলার সুবিধার্থে কাঁটার ব্যবহার ছিল। তবে কাঁটা ওয়ালা চামচ বা কাঁটা চামচের ব্যবহার প্রথম শুরু হয় প্রাচীন মিশরে। কুইজিয়া (Qijia) সংস্কৃতিতে কাঁটা চামচ ব্যবহার হতো। এর পরবর্তীকালে প্রায় কয়েক হাজার বছর পর পাশ্চাত্যে কাঁটা চামচ জনপ্রিয়তা লাভ করে। জানা যায়, একাদশ শতাব্দীতে বায়জান্টাইন রাজকুমারী. থিওডোরা আন্না দৌকাইনা (Theodora Anna Doukaina) এর বিয়ের যৌতুক হিসেবে স্বর্ণের তৈরি কাঁটা চামচ নিয়ে এসেছিলেন বর। কিন্তু সেই দেশের জনগণ বিষয়টিকে ভালোভাবে নিতে পারেনি। ঈশ্বরের দেওয়া হাত ব্যবহার না করে চামচ ব্যবহার করে খাওয়াকে ঈশ্বরের অপমান হিসেবে নিয়েছিল তারা। মূলত ১৬ শতাব্দীর দিকে কাঁটা চামচ জনপ্রিয়তা লাভ করে।
মনস্তাত্ত্বিক ক্রীড়া
মনোবিজ্ঞানে মনস্তাত্ত্বিক ক্রীড়া প্রতিযোগিতামূলক মানব আচরণে তিনটি ধরন নির্ধারনে ব্যবহৃত হয়:"মনস্তাত্ত্বিক ক্রীড়া" শব্দটি ১৯৬৮ সালে প্রথম ব্যবহৃত হয়। প্রতিপত্তির জন্যে সংগ্রামের অর্থে মনস্তাত্ত্বিক ক্রীড়া যা দৈনন্দিন জীবনে অফিস রাজনীতি, খেলাধুলা এবং সম্পর্কের ক্ষেত্রেও আবির্ভূত। টাইপ এ ব্যক্তিত্তের দ্বারা সবচেয়ে তীব্রভাবে এটি খেলা হয়, অফিসে মনস্তাত্ত্বিক ক্রীড়া স্পষ্টভাবে শনাক্ত করা কঠিন, যেমন শক্তিশালী ব্যবস্থাপনা অতিরিক্ত দিক নির্দেশনায় আবছা হয়ে আসে, তেমনি বিভ্রান্তকারি মনস্তাত্ত্বিক ক্রীড়া এবং অন্তর্ঘাতের দ্বন্দ্ব চলে। একজন সতর্ক বিক্রয়কর্মীকে তার কাজের ক্ষেত্রে সবসময় সচেতন এবং অচেতন মনে বিভিন্নরকম স্পর্ধামূলক মনস্তাত্ত্বিক ক্রীড়া এবং তা অতিক্রম করার জন্যে প্রস্তুত থাকতে হয়।
একজন গুরুতর খেলোয়াড়ও সবসময় তার প্রতিদ্বন্দ্বীর বিভিন্ন ধরনের গণনা এবং মনস্তাত্ত্বিক ক্রীড়ার জন্যে প্রস্তুত থাকে, এদিকে প্রতিযোগিতামূলক মনবিজ্ঞান এবং আত্মপরতার মধ্যে সূক্ষ্ম পার্থক্যটি নষ্টের চেষ্টা করা হয়।
ঘনিষ্ঠ সম্পর্কে, মনস্তাত্ত্বিক ক্রীড়া একজনের বিশ্বাস নষ্ট করে আরেকজনের নিজের উপলব্ধিকে প্রাধান্য দিতে ব্যবহৃত হয়। 
এরিক বার্ন মানসিক খেলাকে সামাজিক ও মানসিক মাধ্যমে সাজানো প্রক্রিয়া হিসেবে উল্লেখ করেছেন একত্রে যেটির ফলাফল একটি নাটকীয় পরিণতি। তিনি একটি খেলার প্রারম্ভিক সূচনাকে নিম্নোক্তভাবে বর্ননা করেছেনঃ
“রাখালঃ 'আসো আর শস্যগারটি দেখো'।
আগন্তুকঃ 'আমি শস্যগারটি ভালোবাসি আমার বাল্যকাল থেকে'”.
সামাজিকভাবে শস্যগার সম্পর্কিত কথাবার্তায়, প্রারম্ভিক মানসিকতার মাধ্যমে খেলাটির ফলাফল হতে পারে বিষাদময় অথবা হাস্যকর, বেশি অথবা কম যেটা হঠাৎ করে প্রতিয়মান এবং প্রচ্ছন্ন উদ্দেশ্য প্রত্যেকের কাছে পরিষ্কার হতে পারে।
এমন ত্রিশ চল্লিশটি খেলার মাঝে (বিভিন্ন প্রকারের খেলার মাঝেও) বার্নের তত্ত্ব বিস্তারিত ও সংক্ষেপে বর্ণিত হয়েছে।
তহশিল
তহশিল, তহসিল বা তালুক দক্ষিণ এশীয় দেশগুলিতে (প্রধানত ভারতে) "জেলা" ও "মহকুমার" পরে তহশিল একটি প্রশাসনবিভাগ। "তহশিলদার" হচ্ছে এর বিভাগীয় প্রশাসক প্রধান।
ভারতের জেলাগুলি কয়েকটা মহকুমায় বিভক্ত থাকে এবং মহকুমাগুলি তহশিলে বিভক্ত। ভারতে তহশিলকে কখনো কখনো পঞ্চায়েত সমিতর ইউনিয়নওও বলা হয়।.
ভারতের বিভিন্ন রাজ্যে তহশিলকে বিভিন্ন নাম দেওয়া হয় যেমন: মহারাষ্ট্রে "তালুকা", গুজরাটে "তলুকো", অন্ধ্রপ্রদেশে "মণ্ডল" ইত্যাদি। 
পাকিস্তানে তহশিল হলো দ্বিতীয় স্তরের প্রশাসনবিভাগ। এবং পাকিস্তানে তহশিলকে আবার উপ-বিভাগে ভাগ করা হয় যাকে ইউনিয়ন কাউন্সিল বলে। পাকিস্তানে কয়কটি তহশিল মিলিয়ে একটি জেলা (ڈسٹرکٹ) গঠিত হয়। সিন্ধ প্রদেশে তহশিল শব্দটির পরিবর্তে তালুকা শব্দটিও প্রয়োগ করা হয়।
ওয়ার্ড নং ১, ঢাকা উত্তর সিটি কর্পোরেশন
ওয়ার্ড নং ০১, ডিএনসিসি হল ঢাকা উত্তর সিটি কর্পোরেশনের এক নং অঞ্চলের একটি প্রশাসনিক ওয়ার্ড। মেগাসিটি ঢাকার উত্তরাংশের উত্তরা থানায় ওয়ার্ড নং ১ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১৮ আসনের অন্তর্গত।
ওয়ার্ড নং ১, ঢাকা সিটির উত্তরা মডেল টাউন এলাকা নিয়ে গঠিত। এর উত্তরে টঙ্গী ব্রীজ, পশ্চিমে হরিরামপুর ইউনিয়ন, পূর্বে দক্ষিণ খান ও দক্ষিণে বিমানবন্দর অবস্থিত। এ ওয়ার্ডের আয়তন ৬.০৯৫ বর্গকিলোমিটার।
জেফ্রি ভ্যান্ডারসে
জেফ্রি ডেক্সটার ফ্রান্সিস ভ্যান্ডারসে (জন্ম: ৫ ফেব্রুয়ারি, ১৯৯০) ওয়াতালায় জন্মগ্রহণকারী শ্রীলঙ্কার বিশিষ্ট আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে আন্তর্জাতিক ক্রিকেটে অংশ নিচ্ছেন তিনি। দলে তিনি মূলতঃ লেগ ব্রেক বোলার। পাশাপাশি ডানহাতে ব্যাটিংয়েও অভ্যস্ত জেফ্রি ভ্যান্ডারসে।
জুন, ২০১৫ সালে শ্রীলঙ্কা ক্রিকেট বোর্ড একাদশের সদস্যরূপে সফরকারী পাকিস্তান দলের বিপক্ষে খেলেন।
৩০ জুলাই, ২০১৫ তারিখে পাকিস্তানের বিপক্ষে তার টুয়েন্টি২০ আন্তর্জাতিকে অভিষেক ঘটে। নির্ধারিত ৪ ওভারে ২৫ রান দিলেও কোন উইকেট লাভ করতে পারেননি তিনি। ২৮ ডিসেম্বর, ২০১৫ তারিখে শ্রীলঙ্কার ১৬৭তম খেলোয়াড়রূপে নিউজিল্যান্ডের বিপক্ষে ওডিআইয়ে অভিষেক হয় তার। খেলায় তিনি অপরাজিত ৭ রান করার পর বোলিংয়ে মার্টিন গাপটিলের ব্যাটে নাস্তানাবুদ হন। ২ ওভারে ৩৪ রান দেন তিনি। ঐ খেলায় তার দল ১০ উইকেটের বিশাল ব্যবধানে শোচনীয়ভাবে পরাজিত হয়। স্যাক্সটন ওভালে অনুষ্ঠিত তৃতীয় ওডিআইয়ে টম ল্যাথামের উইকেট প্রাপ্তির মাধ্যমে হিসাবের খাতা খুলেন।
বে ওভালে অনুষ্ঠিত খেলায় কোরে অ্যান্ডারসনকে আউট করে তিনি তার প্রথম টুয়েন্টি২০ আন্তর্জাতিকের উইকেট লাভে সক্ষম হন। ২০১৬ সালের আইসিসি বিশ্ব টুয়েন্টি২০ প্রতিযোগিতায় খেলার জন্য শ্রীলঙ্কা দলের অন্যতম সদস্য মনোনীত হন। কিন্তু নিউজিল্যান্ড ও পাকিস্তান সফরে দূর্বল ক্রীড়াশৈলী প্রদর্শনের কারণে তাকে বাদ দেয়া হয়। পরবর্তীতে লাসিথ মালিঙ্গার আঘাতপ্রাপ্তির ফলে তাকে পুণরায় অন্তর্ভূক্ত করা হয়।
অলিম্পিকে আলবেনিয়া
আলবেনিয়া প্রথম ১৯৭২ সালের গ্রীষ্মকালীন অলিম্পিকে অংশগ্রহণ করে। এরপর চারটি গেমস তারা অংশগ্রহণ করেনি, যার মধ্যে ২ টি (১৯৮০ ও ১৯৮৪ গেমস) বয়কটের কারণে অংশগ্রহণ করতে পারেনি। কিন্তু ১৯৯২ বার্সেলোনা গেমসে ফিরে আসে। এরপরের সকল গেমসে আলবেনিয়া প্রতিনিধিত্ব করে আসছে। ২০০৬ সালে শীতকালীন অলিম্পিক গেমসে আলবেনিয়ার অভিষেক হয়। আলবেনিয়া সাধারণত সাঁতার, অ্যাথলেটিকস, ভারোত্তোলন, শ্যুটিং ও কুস্তি ক্রীড়ার বিভিন্ন ইভেন্টে প্রতিদ্বন্দ্বিতা করে। তবে এখনো পর্যন্ত কোন পদক অর্জন করতে পারেনি। জাতীয় অলিম্পিক কমিটি অব আলবেনিয়া ১৯৭২ সালে গঠিত হয় এবং একই সালে আইওসির স্বীকৃতি লাভ করে।